Άρχισαν ήδη να μας παίρνουν τα σπίτια - ΑΡΠΑΚΤΙΚΟ\nΆρχισαν ήδη να μας παίρνουν τα σπίτια\nΣύμφωνα με έγκυρες πληροφορίες η εφορεία καλεί τους οφειλέτες προς ρύθμιση των οφειλών τους. Η Γενική γραμματεία Δημοσίων Εσόδων δηλώνει: «Η ΓΓΔΕ υπενθυμίζει ότι, μετά τη λήξη αναστολής διενέργειας κάθε πράξης αναγκαστικής εκτέλεσης για είσπραξη χρεών προς το Δημόσιο που είχε γίνει λόγω capital controls, από την 1η Νοεμβρίου 2015 λαμβάνονται αναγκαστικά μέτρα είσπραξης κατά όσων οφειλετών έχουν ληξιπρόθεσμες οφειλές προς τη Φορολογική Διοίκηση, που δεν έχουν τακτοποιηθεί με νόμιμο τρόπο, δηλαδή με ρύθμιση τμηματικής καταβολής (σύμφωνα με τις κείμενες διατάξεις) ή με αναστολή που έχει χορηγηθεί από αρμόδια δικαστική ή διοικητική Αρχή ή με διάταξη νόμου.\nΥπενθυμίζουμε ακόμη ότι το Δημόσιο έχει δικαίωμα να επιβάλλει κατασχέσεις σε τραπεζικούς λογαριασμούς με συγκεκριμένη διαδικασία. Οι οφειλέτες φυσικά πρόσωπα έχουν το δικαίωμα να προστατευθούν δηλώνοντας μέσω του taxisnet έναν λογαριασμό σε μία μόνο Τράπεζα, ο οποίος θα είναι ακατάσχετος για ποσό καταθέσεων μέχρι 1.250 ευρώ μηνιαίως. Σε περίπτωση που υφίσταται μισθοδοτικός ή συνταξιοδοτικός λογαριασμός δηλώνεται υποχρεωτικά αυτός ως ακατάσχετος.»\nΑΥΤΟ το δηλητήριο σαπίζει τα κόκαλα μας και το πίνουμε...


Ονειροκρίτης Ανθράκας | Ονειροκρίτης Ταρωτώ\nΟνειροκρίτης Ανθράκας. Αν δείτε στον ύπνο σας κάρβουνα αναμμένα, μεγάλα και με ζωηρή φλόγα, σημαίνει ότι θα λάβετε ευχάριστες ειδήσεις, τα αισθήματα δε τα οποία έχουν άλλοι για εσάς είναι πάντοτε ζωηρά και δυνατά. Αν δείτε ότι κρατάτε αναμμένα κάρβουνα και αισθάνεστε ότι σας καίνε, εχθροί σας κατόρθωσαν να σας βλάψουν και να σας συκοφαντήσουν αν, όμως, δε σας καίνε, μην ανησυχείτε∙ μάλιστα, εκείνοι που σας φθονούν για τις επιτυχίες σας είναι άξιοι της περιφρόνησής σας. Αν δείτε ότι αγοράζετε ή χρησιμοποιείτε κάρβουνα σβησμένα, δυσκολίες στις επιχειρήσεις σας θα δοκιμάσετε, ίσως δε επέλθει και θάνατος συγγενούς σας. Αν δείτε ότι στη γη βρήκατε κάρβουνο και το βγάζετε, να έχετε θάρρος, γιατί το όνειρο είναι σημάδι ότι η εργασία σας θα πάει καλά, αργότερα δε θα έχετε πολλά και σημαντικά κέρδη. Αν δείτε ότι καταπίνετε αναμμένα κάρβουνα, γυναίκα, και μάλιστα χήρα, θα προσπαθήσει να σας βλάψει. Αν από το στόμα σας βγαίνουν αναμμένα κάρβουνα, πολλή δόξα θα αποκτήσετε και υπόληψη εκ μέρους του κόσμου θα έχετε. Αν δείτε ότι σπάτε κάρβουνα σε μικρά κομμάτια, σημαίνει ότι καταγίνεστε με εργασία ανωφελή και χάνετε τον καιρό σας σε πράγμα από το οποίο θα χάσετε. Σκόνη από κάρβουνα συσσωρευμένη μέσα στο σπίτι σας είναι προάγγελος καλών ειδήσεων και σημαίνει κέρδη μεγάλα.


Γαλλικές λέξεις στην ελληνική ραπτική\nΑρχική σελίδα ΔΙΑΦΟΡΑ Γαλλικές λέξεις στην ελληνική ραπτική\nχωρίς μάλιστα πολλές φορές να το καταλαβαίνουμε καν!\nΕμείς οι Έλληνες έχουμε την ευχαρίστηση να βλέπουμε τις ελληνικές λέξεις να υιοθετούνται κατά κόρον από τα ξένα λεξιλόγια, ειδικότερα αυτές που έχουν να κάνουν με τις επιστήμες (ιατρική, βιολογία, μαθηματικά κλπ). Με την ίδια λογική, οι Γάλλοι, που έχουν κάνει τη μόδα επιστήμη, έχουν περάσει αναπόφευκτα στη δική μας γλώσσα γαλλικές λέξεις, που τις χρησιμοποιούμε, χωρίς μάλιστα πολλές φορές να το καταλαβαίνουμε καν!\nΠαρακάτω σού ‘χω μερικές από αυτές, μαζί με τη σημασία τους:\nΑμπίρ (empire): κυριολεκτικά σημαίνει αυτοκρατορία. Στα ελληνικά, το αμπίρ χρησιμοποιείται για φορέματα τα οποία στενεύουν όχι στη μέση, αλλά ακριβώς κάτω από το στήθος, συχνά με μία ζώνη, και κολακεύουν κυρίως τις σιλουέτες-αχλάδια, κρύβοντας την περιφέρεια, και κάνοντας τη μέση να φαίνεται στενότερη και τα πόδια μακρύτερα. Αυτά τα ρούχα λέγονται έτσι, γιατί, ενώ ξεκίνησαν να φοριούνται στο τέλος του 18ου αιώνα στη Γαλλία (όπου, παρεμπιπτόντως, τότε το στυλ αυτό το έλεγαν “ελληνικό”), στη Βρετανία καθιερώθηκαν στις αρχές του 20ου αιώνα. Εκεί ονομάστηκαν αμπίρ, δηλαδή της αυτοκρατορίας, γιατί, λέει (το wikipedia), η πρώτη σύζυγος του Ναπολέοντα, αυτοκράτειρα Ζοζεφίνα του Μποαρνέ, ήταν αυτή που το διέδωσε σε όλη την Ευρώπη (πήγαινε, έπινε τα τσάγια της και έκανε τα σουαρέ της και τη μόστρα της συνήθως φορώντας τέτοια φορέματα).\nΑσορτί (assorti): στα γαλλικά σημαίνει ανάμεικτος, αλλά και ταιριασμένος, ταιριαχτός. Στα ελληνικά εννοούμε μάλλον το δεύτερο: πήρα μία φούστα και μαζί μία μπλούζα ασορτί, μούρλια!\nΕβαζέ (évasé): είναι η μετοχή από το ρήμα évaser, που σημαίνει είμαι πιο φαρδύς στο ένα άκρο. Στα ελληνικά λέμε συνήθως μία φούστα εβαζέ ή μία φούστα που εβαζάρει, και εννοούμε τη φούστα που ξεκινάει από τη μέση και ανοίγει κατεβαίνοντας προς το στρίφωμά της. Είναι, στην ουσία, η φούστα σε γραμμή άλφα, αυτή που κολακεύει όλα τα σώματα!\nΕμπριμέ (imprimé): είναι η μετοχή του ρήματος imprimer, που σημαίνει εκτυπώνω. Στα ελληνικά όταν λέμε, για παράδειγμα θέλω μία φούστα εμπριμέ, εννοούμε μία φούστα που δεν είναι μονόχρωμη, αλλά απεικονίζει διάφορα σχέδια.\nΕσάρπα (écharpe): το ρήμα écharper σημαίνει κόβω σε κομμάτια, και η εσάρπα είναι το κομμάτι εκείνο υφάσματος που κάθεται πάνω στους ώμους, το φουλάρι/μαντήλι: Σα να έχει λίγη ψύχρα σήμερα. Μου πιάνεις την εσάρπα μου να τη ρίξω επάνω μου;\nΚασκόλ (cach-col): στην κυριολεξία σημαίνει αυτό που κρύβει το λαιμό, το κολάρο (cacher σημαίνει κρύβω, και col σημαίνει κολάρο): Πού πας, παιδί μου, μες στο κρύο, θα κρυώσουν τα λαιμά σου-πάρε το κασκόλ σου!\nΚλος (cloche): ουσιαστικό, που σημαίνει καμπάνα. Το χρησιμοποιούμε όταν θέλουμε να περιγράψουμε μια φούστα που έχει το σχήμα καμπάνας, που κάπως εβαζάρει και έχει και λούκια: φούστα κλος.\nΚομποζέ (composé): από το ρήμα composer, που σημαίνει συνθέτω, διευθετώ, τακτοποιώ. Το χρησιμοποιούμε όταν θέλουμε να πούμε για κάποια κομμάτια ρούχων (πχ μπλούζα-φούστα, μπλούζα-παντελόνι, φόρεμα-μαντό) πως είναι ταιριαστά μεταξύ τους, όσον αφορά το ντεσέν τους. Το λέμε, επίσης, και για υφάσματα, όταν αυτά προέρχονται από την ίδια σειρά και ταιριάζουν μεταξύ τους.\nΚορσάζ (corsage): είναι το ίδιο με το μπουστιέ. Συνήθως, όταν λέμε κορσάζ, εννοούμε το πάνω μέρος ενός ρούχου, από τη μέση και πάνω: το κορσάζ του φορέματος αυτού είναι πολύ εντυπωσιακό, με τις πούλιες και τις χάνδρες του, ενώ η φούστα του είναι λιτή κι απέριττη!\nΚρουαζέ (croisé): στα γαλλικά σημαίνει σταυρωτός, και όταν λέμε για μία μπλούζα ή ένα φόρεμα ή μία φούστα ότι είναι κρουαζέ, εννοούμε πως κλείνει σταυρωτά και (συνήθως) δένει.\nΜανεκέν (mannequin): είναι είτε το ανθρώπινο μοντέλο που επιδεικνύει τα ρούχα στις επιδείξεις μόδας είτε η κούκλα της βιτρίνας. Ακριβώς όπως το χρησιμοποιούμε κι εμείς: Επόμενο είναι το μαν(ε)κέν Βούλα, που φοράει ένα βραδινό ντεπιές στα χρώματα των χιλίων και μίας αραβικών νυχτών.\nΜπουφάν (bouffant): είναι η μετοχή του ρήματος bouffer, που σημαίνει φουσκώνω, πρήζω/ομαι, δηλαδή αυτός που φουσκώνει. Δεν το χρησιμοποιούμε μόνο για τα γνωστά μπουφάν, δηλαδή για τα πανωφόρια, αλλά και για ρούχα που “κάνουν μπουφάν”. Αν είσαι παιδί των ’80s θα το θυμάσαι: Βάλε τη μπλούζα μέσα στο (ψηλοκάβαλο) τζην, και βγάλ’τη λίγο, να κάνει μπουφάν.\nΜπουστιέ (bustier): είναι το πάνω μέρος του ρούχου, του μπούστου, δηλαδή. Μπορεί να είναι με τιράντες ή χωρίς. Βλ. και κορσάζ.\nΝτε πιες (deux-pièces): στα γαλλικά σημαίνει δύο κομμάτια, δύο τεμάχια. Το χρησιμοποιούν όπως κι εμείς, για να πούνε ότι ένα ντύσιμο αποτελείται από δύο κομμάτια (συχνότερα φούστα-μπλούζα): αγόρασα ένα ντεπιεδάκι, μούρλια-ό,τι πρέπει για το γραφείο!\nΝτεκολτέ (décolleté): από το ρήμα décolleter, που σημαίνει αφήνω ακάλυπτο το λαιμό και την περιοχή πάνω από το στήθος. Υποδεικνύει το φόρεμα που αφήνει γυμνή αυτή την περιοχή: μ’ αρέσει πολύ το πατρόν αυτού του φορέματος, αλλά το ντεκολτέ του είναι πολύ βαθύ, δεν θα αισθάνομαι άνετα όταν το φοράω.\nΝτεσέν (dessin): το ντεσέν είναι το σχέδιο (το design) του υφάσματος. Λέμε αυτό το φόρεμα έχει ωραίο ντεσέν, και εννοούμε ότι έχει ωραίο σχέδιο πάνω της, ωραίες απεικονίσεις (όχι το σχέδιο/κόψιμο του ρούχου).\nΝτουμπλ φας (double face): σημαίνει αυτό που λέμε κι εμείς, ότι δηλαδή ένα ρούχο είναι με διπλό πρόσωπο, δηλαδή διπλής όψης. Το γυρνάς από την ανάποδη και το φοράς, και έχεις δύο ρούχα σε ένα: ωραίο το μπουφάν σου, μη μου πεις ότι είναι και ντουμπλ φας, θα γίνω πράσινη από τη ζήλεια!\nΝτραπέ (drapé): μετοχή του ρήματος draper, που σημαίνει τοποθετώ τις πτυχές, ρίχνω το ύφασμα/το αφήνω να πέσει, κάπως. Στα ελληνικά λέμε θέλω να αγοράσω μία ντραπέ μπλούζα ή αυτό το φόρεμα ντραπάρει στο ντεκολτέ.\nΠατρόν (patron): στην κυριολεξία είναι ο πατέρας/προστάτης/υποστηρικτής, όμως και οι Γάλλοι το χρησιμοποιούν και όπως εμείς, δηλαδή λένε patron de couture (πατρόν ραπτικής), και εννοούνε το χάρτινο σχέδιο με βάση το οποίο ράβεται ένα ρούχο. Εμείς λέμε, ας πούμε, το Burda έχει μέσα πολλά πατρόν για να διαλέξεις, αλλά και αυτουνού του φορέματος δε μου αρέσει ούτε το πατρόν ούτε το ντεσέν, εννοώντας ότι δεν μου αρέσει ούτε το σχέδιο/κόψιμό του ούτε τα σχέδια που απεικονίζονται στο ύφασμα.\nΠρετ α πορτέ (prêt-à-porter): αυτό κυριολεκτικά στα γαλλικά σημαίνει έτοιμο να φορεθεί, και υποδεικνύει τα ρούχα μαζικής παραγωγής, αυτά δηλαδή που δεν έχουν ραφτεί επάνω στο σώμα του κάθε ανθρώπου που θα τα φορέσει. Συνήθως, σε μεγάλους οίκους ραπτικής, η κολεξιόν πρετ α πορτέ είναι αυτή που είναι η κάπως πιο φθηνή, και πιο για κάθε μέρα. Η συντριπτική πλειοψηφία των ρούχων που αγοράζουμε σήμερα εμείς οι κοινοί θνητοί από τα μαγαζιά, είναι πρετ α πορτέ.\nΠασέ (passé): στα γαλλικά σημαίνει κάτι που έχει περάσει, παρελθόν, δηλαδή. Το χρησιμοποιούμε για να πούμε ότι κάτι δεν είναι της μόδας, είναι ντεμοντέ (να κι άλλη γαλλική), δηλαδή εκτός μόδας, λαστ γίαρ. Πόσο πασέ είναι το σύνολο που φορούσε χθες η Γιαδικιάρογλου, δε συμφωνείς;\nΠλισέ (plissé): η μετοχή του ρήματος plisser, που σημαίνει διπλώνω, πτυχώνω. Λέμε πήρα μία πλισέ φούστα, υπέροχη, τί να σου λέω. Είναι η φούστα με τις μικρές και πολλές πτυχές/πλισέ.\nΡομπ ντε σαμπρ (robe de chambre): είναι ουσιαστικά το φόρεμα για το δωμάτιο, δηλαδή το ρούχο που φοράμε μέσα στο σπίτι, για παράδειγμα, μπήκαμε στο σπίτι, και ο κύριος Δελαφράγκας μας υποδέχτηκε πολύ πρόχειρα, με τη ρομπ ντε σαμπρ του-οποία ντροπή! Απαραιτήτως με το “σου” παχύ.\nΣεμιζιέ (robe chemisier): chemise στα γαλλικά σημαίνει πουκάμισο, και robe chemisier είναι το πουκαμισοφόρεμα. Εμείς λέμε σκέτο σεμιζιέ: φορούσε ένα σεμιζιέ βαμβακερό σιέλ, και ήταν κομψή και κουλ μέσα στους σαράντα βαθμούς της πόλης, μια θεά.\nΣ(ο)υρ μεζ(ο)ύρ (sur mesure): κυριολεκτικά σημαίνει στο μέτρο/με το μέτρο, και αναφέρεται στο ένδυμα που έχει ραφτεί σύμφωνα με τα μέτρα του προσώπου που θα το φορέσει. Είναι ραμμένο πάνω του, δηλαδή, κυριολεκτικώς και μεταφορικώς: Το κοστούμι του γαμπρού είναι ραμμένο σουρ μεζούρ, και του ταιριάζει γάντι, δεν βρίσκεις, Βούλα μου;\nΣουρφιλέ (surfiler): το ρήμα αυτό σημαίνει ράβω μία κλωστή στις άκρες ενός υφάσματος, για να μην ξεφτίσουν. Εμείς θα το λέγαμε μάλλον καρικώνω, αλλά αυτό θυμίζει περισσότερο τρύπια κάλτσα, γι’ αυτό μ’αρέσει πιο πολύ το σουρφιλέ: δες πόσο προσεγμένη είναι η φούστα αυτή, έχει παντού από μέσα σουρφιλέ στο χέρι, αριστούργημα δεξιοτεχνίας (και υπομονής)!\nΦερμουάρ (fermoir): εδώ τα πράγματα διαφοροποιούνται λιγάκι μεταξύ των δύο γλωσσών. Το φερμουάρ στα γαλλικά δεν σημαίνει φερμουάρ όπως το εννοούμε εμείς, αλλά κάτι σαν πόρπη, εξάρτημα για κλείσιμο από κάτι. Στα γαλλικά το φερμουάρ το λένε (και) fermeture éclair, δηλαδή κλείσιμο αστραπή!\nΦλοράρ (florale): επίθετο που σημαίνει άνθινος, λουλουδάτος. Λέμε ένα πουκάμισο φλοράρ, και εννοούμε ένα εμπριμέ πουκάμισο με σχέδια από λουλούδια.\nΩτ κουτ(ο)υρ (haute-couture): είναι κατά λέξη η υψηλή ραπτική, και είναι αυτό που φαντάζεσαι, ακριβώς το αντίθετο από το πρετ α πορτέ: ρούχα που φτιάχνονται στο χέρι από δεξιοτέχνες ράφτες και μοδίστρες, και προσαρμόζονται στο σώμα αυτού που θα τα φορέσει. Προφανώς, είναι (πολύ πιο) ακριβά.\nΑυτές οι λέξεις μου ήρθαν σε πρώτη φάση, και ακολουθεί και δεύτερο αφιέρωμα, εξειδικευμένο στα είδη των υφασμάτων (πιε-ντε-κοκ, πιε-ντε-πουλ, σατέν, μπροκάρ, πικέ, καπιτονέ, βουάλ, σαντιγύ, πατισερί κλπ)!\nΠοιές λέξεις ξέχασα; Είναι κάτι που έγραψα λάθος; Ποιές γαλλικές λέξεις σου έρχονται εσένα στο μυαλό, και έχουν να κάνουν με ραπτική- μην αρχίσεις να μου λες ασανσέρ, καρμπυρατέρ, και τέτοια, ε;


Άγριος καβγάς Άδωνι Γεωργιάδη - Τασίας Χριστοδουλοπούλου στη Βουλή - Video - Ειδήσεις\nNewsit / Πολιτική / Άγριος καβγάς Άδωνι Γεωργιάδη – Τασίας Χριστοδουλοπούλου στη Βουλή – Video\nΆγριος καβγάς Άδωνι Γεωργιάδη – Τασίας Χριστοδουλοπούλου στη Βουλή – Video\nΔημοσιεύθηκε: 09.01.2019 | 18:48\nΚόκκινο χτύπησε το θερμόμετρο στη Βουλή όπου ξέσπασε άγριος καβγάς ανάμεσα στον Άδωνι Γεωργιάδη και την Τασία Χριστοδουλοπούλου στην επιτροπή Αναθεώρησης του Συντάγματος.\nΌλα άρχισαν όταν ο αντιπρόεδρος της Νέας Δημοκρατίας κ. Γεωργιάδης εξαπέλυσε επίθεση στην κυβέρνηση για τους χειρισμούς της στην υπόθεση Novartis.\n“Πρέπει να αλλάξουμε το Σύνταγμα για να ξέρουμε πώς θα προστατευόμαστε στο μέλλον από ανθρώπους σαν εσάς όταν παίρνουν την εξουσία, από ανθρώπους σαν τους Κατρούγκαλους” είπε ο κ. Γεωργιάδης.\n“Θα ξαναβγούμε και σας βλέπω σε καταφύγιο”, σχολίασε η κ. Χριστοδουλοπούλου.\nΟ αντιπρόεδρος της αξιωματικής αντιπολίτευσης αναφέρθηκε και στην αρμόδια εισαγγελέα που χειρίζεται τον φάκελο της Novartis, λέγοντας:\n“Εσείς και η κυβέρνησή σας προσπαθήσατε με μια εισαγγελέα που την διορίσατε να σπιλώσετε την τιμή και την υπόληψη των αντιπάλων σας με λάσπη. Και αφού το κάνατε, τώρα που σας έπιασαν μάς κάνετε και τους ανήξερους και μας κάνει μαθήματα η κ. Χριστοδουλοπούλου.\nΟι κοινοβουλευτικές πλειοψηφίες ευτυχώς στις δημοκρατίες αλλάζουν και το μόνο που δεν μπορείτε να εμποδίσετε είναι να γίνουν εκλογές τον Οκτώβριο”.\n“Η ελπίδα πεθαίνει τελευταία. Προς το παρόν είστε αντιπολίτευση κ. Γεωργιάδη και γι’ αυτό πρέπει να συντομεύσετε η αντιπολίτευση μιλάει λιγότερο από την συμπολίτευση” αντέδρασε η κ. Χριστοδουλοπούλου με τον κ. Γεωργιάδη να επανέρχεται δριμύτερος:\n“Κυρία μου, είστε μία αποκάλυψη, σας λατρεύω, σας έχω λατρεία. Πού το βρήκατε αυτό ότι η αντιπολίτευση μιλάει λιγότερο από την συμπολίτευση; Φασίστες πραγματικοί είστε. Τίποτα δε σας ενδιαφέρει εκτός από την καρέκλα σας”.\nΤ. Χριστοδουλοπούλου: “Αν εμείς είμαστε φασίστες εσείς κ. Γεωργιάδη τι είστε; Ναζιστές είστε”.\nΚ. Δουζίνας: “Πρέπει να ντρέπεστε κ. Γεωργιάδη να λέτε αυτό σε μας ότι είμαστε φασίστες. Εμείς δεν έχουμε πρόβλημα αν χάσουμε τις εκλογές να πάμε στις δουλειές μας. Δεν μπορείτε όμως να μας λέτε φασίστες εμάς που μια ζωή υπερασπιζόμαστε τα ανθρώπινα δικαιώματα και τα δικαιώματα των κατατρεγμένων της γης\nΆδ. Γεωργιάδης: “Αν το εκλάβατε προσωπικά σας ζητώ συγγνώμη. Δεν ήταν προσωπικό. Επισήμανα ότι οι απόψεις της Χριστοδουλοπούλου να μιλούν οι βουλευτές ΣΥΡΙΖΑ περισσότερο από τους άλλους είναι φασιστικές. Κυρία Χριστοδουλοπούλου μάς μάθατε ότι η πλειοψηφία κάνει ό,τι θέλει, όταν θα αλλάξουν οι πλειοψηφίες να θυμάστε λοιπόν αυτό ότι η πλειοψηφία κάνει ό,τι θέλει. Γράψε το 100 φορές στο σπίτι σας για να το θυμόσαστε, η πλειοψηφία κάνει ό,τι θέλει. Σε οκτώ μήνες θα διαπιστώσετε ότι η πλειοψηφία κάνει ό,τι θέλει.\nΔιδάξατε τη δικτατορία της πλειοψηφίας σε αυτό ήσασταν καλή δασκάλα ελπίζω να είμαστε κι εμείς καλοί μαθητές”.\nΣτην συζήτηση ενεπλάκη και ο Γιώργος Κατρούγκαλος που υποστήριξε ότι είναι “κωμικό” να πιστεύει κανείς ότι ο κ. Γεωργιάδης θα ανακαλέσει τους χαρακτηρισμούς του και υποστήριξε ότι οι απόψεις του βουλευτή της ΝΔ αγγίζουν τα όρια της σχιζοφρένειας.\n“Ο κ. Κατρούγκαλος με εξαιρετικά ήπιο και μειλίχιο ύφος με είπε κωμικό και σχιζοφρενή, δεν ήξερα ότι αυτά είναι στο πλαίσιο του ήπιου κοινοβουλευτικού διαλόγου. Με διδάξατε ότι το να λες κάποιον κωμικό και σχιζοφρενή είναι ήπιος κοινοβουλευτικός διάλογος. Δεν είναι μόνο ζήτημα τόνου αλλά και λόγου.\nΑλλά θα σας ρωτήσω και εγώ κάτι: το να μιλάει για δημοκρατία κάποιος που δηλώνει κομμουνιστής τι ακριβώς είναι;” ανταπάντησε ο κ. Γεωργιάδης.


Φεβρουάριος 17, 2019 (12:00)\nΟι προτάσεις του FL News για τα ματς της 17ης αγωνιστικής της Football League.\nΛίγες ημέρες μετά τη δικαστική του νίκη για το ματς του πρώτου γύρου ο Βόλος υποδέχεται τη Δόξα Δράμας. Σίγουρα ο πρωτοπόρος έχει πάρει διαφορά ασφαλείας και πιθανή απώλεια δεν θα είναι καταστροφική, όμως οι Μαυραετοί δεδομένα έχουν επηρεαστεί από την ήττα στα χαρτιά και από την απόφαση οριστικής αποχώρησης του Γιάννη Μπύρου. Ο άσος είναι σε ικανοποιητικά επίπεδα (1,75).\nΣτο ντέρμπι ουραγών μεταξύ του Αήττητου Σπάτων και του Ηρόδοτου οι γηπεδούχοι εμφανίζονται ως φαβορί. Το γήπεδο, όμως θα είναι και πάλι ο μεγάλος αντίπαλος, οπότε δεν θα είναι έκπληξη αν οι Κρητικοί αποφύγουν την ήττα.\nΣτα αξιοσημείωτα των αποδόσεων ο άσος του Απόλλωνα Λάρισας στο ματς με τον Αιγινιακό. Από το 1.85 ανέβηκε το Σάββατο (16/02) στο 2.25 και έπεσε εκ νέου στο 1.83...\nΒόλος - Δόξα Δράμας 1 (1,75)\nΑήττητος Σπάτων - Ηρόδοτος Χ2 (1,85)\nLast modified onΚυριακή, 17 Φεβρουάριος 2019 12:04\nMore in this category: « FL News Bet Στο Champions League με διπλά ευρώ »


Ο ρόλος της διατροφής στην ποιότητα του ύπνου ~ Boom24.gr */-->\n11:11:00 π.μ. boom24.gr Διατροφή-Δίαιτα, διάφορα, Υγεία No comments\nΠολύ σημαντικός χαρακτηρίζεται από τους επιστήμονες, ο ρόλος της διατροφής στην λειτουργία του ύπνου, καθώς μπορεί να βοηθήσει κάποιον που πάσχει από αϋπνίες να κοιμηθεί καλύτερα.\nΓια παράδειγμα ξέρουμε ότι πρέπει να αποφεύγουμε να πίνουμε το βράδυ καφέ και αναψυκτικά που περιέχουν καφεΐνη.\nΕπίσης πρέπει να αποφεύγουμε τα βαριά γεύματα.\nΗ μελέτη απέδειξε πως όσο μεγαλύτερη ήταν η πρόσληψη φυτικών ινών τόσο περισσότερος και ποιοτικότερος ήταν ο ύπνος των εθελοντών. Τα πολλά κορεσμένα λιπαρά συντόμευαν τον βαθύ ύπνο ενώ η ζάχαρη προκαλούσε περισσότερες αφυπνίσεις.\nΤέλος, οι ερευνητές παρατήρησαν ότι οι συμμετέχοντες έπεφταν γρηγορότερα για ύπνο μετά από τα προκαθορισμένα γεύματα που τους είχαν ετοιμάσει και περιείχαν λίγα κορεσμένα λιπαρά και πολλές πρωτεΐνες. Χρειάζονταν κατά μέσο όρο μόλις 17 λεπτά για να κοιμηθούν.


ΑΣΕ – ΠΑΡΕΜΒΑΣΕΙΣ – Σελίδα 3 – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Γ. ΣΕΦΕΡΗΣ"\nΓια την κατάργηση οργανικότητας (Απρίλης 2013)\nΣυγκυβέρνηση και τρόικα βάζουν ξανά την εκπαίδευση στην κλίνη του Προκρούστη!\nΗ δημόσια εκπαίδευση δέχεται ξανά συντονισμένη επίθεση:\nΤο πρώτο επεισόδιο εκτυλίχθηκε με το έγγραφο του υπουργείου Παιδείας, όπου, κάνοντας τροϊκανές αλχημείες (διαιρώντας το συνολικό αριθμό των μαθητών κάθε σχολείου με το 25), αλλάζουν την οργανικότητα των σχολείων όλης της χώρας! Μάλιστα, για να μην υπάρχει καμία αμφιβολία των προθέσεων, το υπουργείο στο έγγραφό του αναφέρει καθαρά ότι όλα αυτά γίνονται «ενόψει της έκδοσης Υπουργικών Αποφάσεων σχολικών μεταβολών Πρωτοβάθμιας και Δευτεροβάθμιας Εκπαίδευσης».\nΤο δεύτερο επεισόδιο διαδραματίστηκε σε ορισμένα ΜΜΕ που, επιβεβαιώνοντας τον τίτλο «Μέσα Μαζικής Εξαπάτησης», ανέλαβαν το ρόλο του συκοφάντη και του προάγγελου απολύσεων στην εκπαίδευση. Με πηχυαίους τίτλους, δένοντας το με την επίσκεψη της Τρόικας και τις πιέσεις για απολύσεις στο δημόσιο, κραύγαζαν για 200.000 εκπαιδευτικούς. Έφτασαν στο σημείο μάλιστα να αναφέρουν για πρώτη φορά σωστά τον αριθμό των δημοσίων υπαλλήλων όχι φυσικά από κρίση ειλικρίνειας αλλά για να πείσουν την κοινή γνώμη ότι 200.000 εκπαιδευτικοί (ψευδές νούμερο) σε σύνολο 650.000 δημοσίων υπαλλήλων (μέχρι τώρα μιλούσαν για 1.000.000), είναι πολύ μεγάλος αριθμός!!!\nΑπό την πλευρά μας λοιπόν, έχουμε να παρατηρήσουμε τα παρακάτω:\nΑ. Για τις νέες οργανικότητες:\nΕίναι κατανοητό νομίζουμε και στους πιο αδαείς, ότι η διαίρεση του αριθμού των μαθητών με το 25 παράγει τραγέλαφους. Για παράδειγμα, εξαθέσιο δημοτικό σχολείο με 126 μαθητές, δηλαδή με ΜΟ 21 μαθητές ανά τμήμα, θα γίνει πενταθέσιο! Δεύτερο παράδειγμα, δωδεκαθέσιο δημοτικό σχολείο με 265 μαθητές, δηλαδή με ΜΟ 22 μαθητές ανά τμήμα, θα γίνει εντεκαθέσιο!\nΟι νέες οργανικότητες, έχουν ξανά «οροφή» το 12θέσιο (ο νόμος δεν προβλέπει παραπάνω). Επομένως, δεν παίρνεται καθόλου υπόψη, το γεγονός ότι μια σειρά σχολικές μονάδες, λειτουργούν με 16, 15, 14 και 13 τμήματα και όχι με 12 τμήματα, όπως ίσως νομίζουν ορισμένοι. Δημιουργείται λοιπόν το εύλογο ερώτημα, αν υπάρχει διασφάλιση από οπουδήποτε και από οποιονδήποτε, ότι οι οργανικές θέσεις των σχολείων μας θα συνεχίσουν να είναι όσες και οι λειτουργικές τους ανάγκες και δε θα «ξεπέσουμε» στο γράμμα του νόμου όπου 12θεσιο σημαίνει 12+1 οργανικές! Μια τέτοια προοπτική, θα σημαίνει μεγάλη απώλεια οργανικών θέσεων.\nΆλλο ύποπτο χαρακτηριστικό των νέων «λογαριασμών», είναι ότι «ξέχασαν», το ότι πρέπει να υπάρχει εκπαιδευτικός ΚΑΙ για το Ολοήμερο. Αυτή η «παράλειψη» δε μπορεί παρά να μας βάλει σε υποψίες ότι επεξεργάζονται σχέδια όπου το ολοήμερο θα καλύπτεται μέσω της αύξησης ωραρίου που ετοιμάζουν από το Σεπτέμβρη (και η οποία έχει εγγραφεί στον προϋπολογισμό).\nΌσον αφορά δε τα Νηπιαγωγεία, όλα τα Νηπιαγωγεία μας τα υπολογίζουν ως διθέσια. Παντού, διαιρούν τον αριθμό μαθητών με το 25, «ξεχνώντας» την ύπαρξη του ολοήμερου!\nΑν εφαρμοστούν όλα αυτά τότε οδηγούμαστε κυριολεκτικά σε πογκρόμ:\nΣε όλη τη χώρα, πάνω από 10.000 είναι οι οργανικές θέσεις που καταργούνται. Χιλιάδες αναπληρωτές απολύονται οριστικά και χιλιάδες αδιόριστοι αποκλείονται από οποιαδήποτε προοπτική εργασίας στο δημόσιο σχολείο. Όλα τα τμήματα θα γίνουν 25άρια και πάνω. Μεγάλες ανακατατάξεις επέρχονται. Η προοπτική που διαγράφεται είναι αθρόες μετακινήσεις, «πρόγραμμα κινητικότητας» και στην εκπαίδευση, και απολύσεις!\nΒ. Για τις συκοφαντίες των ΜΜΕ ή αλλιώς για να μη μας λέει ό,τι θέλει το κάθε κανάλι:\n151.487 ήταν οι εκπαιδευτικοί Α/ΘΜΙΑΣ ΚΑΙ Β/ΘΜΙΑΣ που εντάχθηκαν στο ενιαίο μισθολόγιο, όπως προκύπτει από απάντηση του υπουργείου Παιδείας, έως το τέλος του γ΄ τριμήνου 2012, 30-9-2012. (Η Φινλανδία με μισό πληθυσμό έχει 100.000 εκπαιδευτικούς).\nΟ αριθμός των εκπαιδευτικών της Πρωτοβάθμιας εκπαίδευσης, που εντάσσονται στο Ενιαίο\nΜισθολόγιο είναι 68.567 Μόνιμοι Εκπαιδευτικοί, 41 Ιδιωτικού Δικαίου Αορίστου Χρόνου και 3.503 αναπληρωτές εκπαιδευτικοί. Στη Δευτεροβάθμια Εκπαίδευση οι εκπαιδευτικοί που εντάσσονται στο Ενιαίο Μισθολόγιο: μόνιμοι Εκπαιδευτικοί 82.920, εκπαιδευτικοί με σχέση εργασίας Ιδιωτικού Δικαίου Αορίστου Χρόνου 99, αναπληρωτές εκπαιδευτικοί 2.562. Ο αριθμός των διδασκόντων (μέλη ΔΕΠ, ΕΕΔΙΠ, ΕΕΠ) που εντάσσονται στα ειδικά μισθολόγιο ανέρχεται σε 12.500 άτομα. Το σύνολο των τακτικών υπαλλήλων του υπουργείου Παιδείας που εντάσσονται στο ενιαίο μισθολόγιο είναι 565 άτομα.\nΕίναι φανερό ότι κάποια ΜΜΕ, βρίσκονται σε διατεταγμένη υπηρεσία, και σαλπίζουν επίθεση ενάντια στην εκπαίδευση και τους εκπαιδευτικούς! Αυτοί είναι ικανοί, να διαιρέσουν το μαθητικό πληθυσμό της χώρας με το 25 για να βγάλουν ότι «περισσεύουμε», παριστάνοντας ότι «δεν ξέρουν» πως ένα σχολείο για να λειτουργήσει χρειάζεται πολύ περισσότερους εκπαιδευτικούς από τους δασκάλους των τμημάτων του, (για παράδειγμα, ότι ένα ΕΑΕΠ με 13 τμήματα και 320 παιδιά, χρειάζεται τουλάχιστον 27 εκπαιδευτικούς για να λειτουργήσει: 13 δασκάλους, συν ένα για το ολοήμερο, έναν διευθυντή, δύο εκπ/κους φυσικής αγωγής, δύο εκπ/κους αγγλικών, έναν μουσικής, έναν καλλιτεχνικών, έναν θεατρικής αγωγής, έναν πληροφορικής, ένα τμήματος ένταξης, οπωσδήποτε τουλάχιστον έναν παράλληλης στήριξης, έναν γαλλικών ή (και) γερμανικών αλλά και δασκάλους ειδικοτήτων για το ολοήμερο), πως ένα νηπιαγωγείο χρειάζεται επιπλέον νηπιαγωγούς για το Ολοήμερο!.\nΗ αξιολόγηση παίρνει ΦΕΚ και μαζί της ο τρόμος, η ομηρία, η ρουφιανιά, οι απολύσεις. Η αύξηση ωραρίου παίρνει το δρόμο της, οι εκπαιδευτικοί τον δικό τους, της μετακίνησης «όπου δει» – χωρίς αντίλογο. Οι αναπληρωτές τον δικό τους ανήφορο, της ανεργίας, ενώ λάσπη για τους «τεμπέληδες» κατρακυλά απ’ τον κατήφορο των δελτίων των 8, που μας φέρνει στα πειθαρχικά του Πρετεντέρη, όλους «επίορκους», όλους ενόχους, χωρίς απολογία.\nΖόφος! Όσοι τη γλιτώσουν στο πρώτο κύμα, θα φτύνουν αίμα για 800(;) ευρώ, δουλεύοντας στα ερείπια της δημόσιας εκπαίδευσης που οραματίστηκαν οι επίγονοι της Θάτσερ. Όλα ξεπουλιούνται, όλα τα κοινωνικά αγαθά αγοράζονται, όλα μετριούνται (προπαντός το ελεύθερο φρόνημα), όλοι απολύονται!\nΚαλούμε όλους και όλες την ερχόμενη ΤΡΙΤΗ 16/4/2013, στις 13:00 μ.μ. ΣΕ ΝΕΑ ΚΙΝΗΤΟΠΟΙΗΣΗ ΣΤΟ ΥΠΟΥΡΓΕΙΟ ΠΑΙΔΕΙΑΣ. Ο Σύλλογός μας προκηρύσσει στάση εργασίας γι’ αυτή την κινητοποίηση τις τρεις τελευταίες ώρες της πρωινής βάρδιας – τρεις πρώτες της απογευματινής. ΣΥΝΕΧΙΖΟΥΜΕ την ΠΑΡΑΣΚΕΥΗ 19/4/2013 με κινητοποίηση για την ειδική αγωγή ΠΑΛΙ ΣΤΟ ΥΠΟΥΡΓΕΙΟ ΠΑΙΔΕΙΑΣ.\nΚαλούμε τη ΔΟΕ να προχωρήσει σε κήρυξη πανελλαδικής απεργιακής κινητοποίησης\nκαι σε συγκέντρωση στο υπουργείο Παιδείας σε συνεργασία με την ΟΛΜΕ, την Ομοσπονδία γονέων κλπ. Συντονισμό με τους άλλους κλάδους που προκηρύσσουν απεργίες (πχ. Στην Υγεία προγραμματίστηκε για τις 17-4-2013 για το κλείσιμο 50(!!) Νοσοκομείων).\nΜαζικούς διορισμούς μόνιμων εκπαιδευτικών ώστε να καλυφθούν όλα τα κενά.\nΚαμία κατάργηση σχολικής μονάδας-τμήματος-οργανικής θέσης\nΌχι στην αύξηση του ωραρίου και στις υποχρεωτικές μετακινήσεις.\nΔιεκδικούμε τη θεσμοθέτηση του ανώτατου αριθμού μαθητών ανά τμήμα στους 20 μαθητές για τις τάξεις Γ’, Δ’, Ε’, Στ’ και στους 15 για τις Α’, Β’ δημοτικού και το νηπιαγωγείο.\nΕνίσχυση των δημόσιων δομών της ειδικής αγωγής. Τμήμα Ένταξης σε κάθε δημοτικό-νηπιαγωγείο.\nΕνιαίο 12χρονο σχολείο με δίχρονη υποχρεωτική προσχολική αγωγή.\nΤΕΛΟΣ ΤΩΡΑ ΣΤΗΝ ΕΠΙΘΕΣΗ ΕΝΑΝΤΙΟΝ ΤΩΝ ΔΙΚΑΙΩΜΑΤΩΝ ΚΑΙ ΤΩΝ ΔΗΜΟΣΙΩΝ ΑΓΑΘΩΝ.\nΣυντάκτης ΑΣΕ - ΠΑΡΕΜΒΑΣΕΙΣΔημοσιεύτηκε την 27/02/2018 Κατηγορίες Αναρτήσεις Παρατάξεων, ΑΣΕ - ΠΑΡΕΜΒΑΣΕΙΣΑφήστε το σχόλιό σας στο Για την κατάργηση οργανικότητας (Απρίλης 2013)\nΕΚΛΟΓΙΚΗ ΔΙΑΚΥΡΗΞΗ ΟΚΤΩΒΡΙΟΣ 2012\nΗ ελληνική κοινωνία ζει τις τελευταίες εβδομάδες ένα ακόμη επεισόδιο του σήριαλ «Η σωτηρία της χώρας και πώς να την πετύχετε». Η τρικομματική κυβέρνηση επεξεργάζεται μέτρα ολοκληρωτικής εξόντωσης του λαού, που περιλαμβάνουν άγρια φορομπηξία, περικοπές (κατάργηση δώρων σε μισθούς και συντάξεις, μείωση συντάξεων, πάγωμα ωριμάνσεων) και ιδιωτικοποιήσεις fast-track (ξεπούλημα δημόσιας περιουσίας, απολύσεις).\nΗ συνύπαρξη του ακροδεξιού Σαμαρά, του «συνετού» Βενιζέλου και του «αριστερού» Κουβέλη έχει ως κοινή συνισταμένη την απαρέγκλιτη εφαρμογή των επιταγών της ΕΕ για περεταίρω επιδείνωση των όρων ζωής της πλειοψηφίας του ελληνικού λαού, με στόχο την καταστροφή της δυνατότητας παραγωγικής ανασυγκρότησης, ώστε οι εργαζόμενοι να αποτελέσουν απορρίμματα ή περιττώματα. Η κυβέρνηση στο έργο αυτό έχει την αμέριστη συμπαράσταση των αποβλακωτικών τηλεοπτικών και έντυπων ΜΜΕ που καλλιεργούν με ψέματα και φτηνή προπαγάνδα το έδαφος για την εφαρμογή των μέτρων. Ζούμε στον αστερισμό της δόσης, που κινδυνεύουμε να μην πάρουμε, για να δικαιολογηθούν τα μέτρα που λαμβάνουν και που πάντα είναι τα τελευταία.\nΓια να μπορέσει η μνημονιακή κυβέρνηση να επιβάλλει τα μέτρα χρησιμοποιεί ωμή καταστολή που εκτείνεται από τον εκφοβισμό και την τρομοκρατία στους χώρους δουλειάς μέχρι την απροκάλυπτη βία, με ξυλοδαρμούς διαδηλωτών και βασανισμούς σε αστυνομικά τμήματα. Από κοντά – και σε συνεργασία – η Χρυσή Αυγή, που έχει μετατραπεί στο μακρύ χέρι του καθεστώτος, πιστή στο φασιστικό προφίλ της. Το κεφάλαιο πάντα είχε κρυφούς άσους στο μανίκι του…\nΕκπαίδευση και Συγκυρία\nΖούμε την υποβάθμιση της δημόσιας εκπαίδευσης σε όλες τις βαθμίδες. Ιδιωτική όσο ποτέ άλλοτε, η δημόσια εκπαίδευση ήταν η πρώτη που γνώρισε τη μνημονιακή πολιτική. Για να ξεπληρωθεί το χρέος, που η εργαζόμενη πλειοψηφία ουδέποτε δημιούργησε, συγχωνεύτηκαν σχολεία, απαλείφθηκαν οι διορισμοί σχεδόν ολοκληρωτικά και αυξήθηκαν αντίστοιχα οι τοποθετήσεις αναπληρωτών και ωρομίσθιων συναδέλφων, που καθημερινά δίνουν αγώνα δρόμου για να καλύψουν ώρες από σχολείο σε σχολείο, μετατρεπόμενοι σε ανθρώπινες μηχανές.\nΤα ταμεία των σχολικών επιτροπών είναι άδεια, αφήνοντας τα σχολεία δίχως τα στοιχειώδη. Ενόψει μάλιστα του επερχόμενου χειμώνα και την εξομοίωση της τιμής του πετρελαίου κίνησης και θέρμανσης τα σχολεία κινδυνεύουν να μετατραπούν σε μια ατέλειωτη κατάψυξη, λαμβανομένου υπόψη και της άθλιας κατάστασης στην οποία βρίσκεται η πλειονότητα των διδακτηρίων. Σύμφωνα με τα στοιχεία του ΟΣΚ 13.000 από τις συνολικά 14.000 σχολικές μονάδες έχουν χτιστεί εδώ και 30-50 χρόνια και χρήζουν κατασκευαστικών ενισχύσεων, δεδομένων των κινδύνων που εγκυμονούν.\nΌμως, η μνημονιακή κυβέρνηση με τη ρητορεία του εξορθολογισμού ρίχνει τα βάρη στην πλάτη των εκπαιδευτικών, ετοιμάζοντας την αύξηση του ωραρίου και την αξιολόγηση του εκπαιδευτικού προσωπικού, που θα οδηγήσει σε απολύσεις, για να ελαφρύνει το «βαρύ και δυσκίνητο» δημόσιο, με δύναμη εφόδου τα στελέχη εκπαίδευσης – συνεπικουρούμενων από τους πάντα πρόθυμους συναδέλφους.\nΜπροστά σ’ αυτή την κατάσταση η συνδικαλιστική γραφειοκρατία της ΔΟΕ παίζει πλέον τα ρέστα της στριμωγμένη από το σύνολο των συναδέλφων. Μετά τους ατελείωτους διαλόγους που προετοίμασαν το έδαφος της σφαγής, μετά τις καθησυχαστικές διαβεβαιώσεις ότι δε θα θιγεί ο κλάδος από τις αλλαγές που προετοιμάζονται, αποφάσισαν να «ριχτούν στη μάχη» της διατήρησης της καρέκλας τους προκηρύσσοντας σπασμωδικές απεργιακές κινητοποιήσεις και συμμετέχοντας σερνόμενη στις πρωτοβουλίες της περιόδου.\nΤο κίνημα των εκπαιδευτικών δεν έχει να περιμένει τίποτα από αυτή την ηγεσία. Δίνοντας ώθηση στους συλλόγους, ο εκπαιδευτικό κόσμος χρειάζεται να παρέμβει σε συντονισμό με όλες τις συλλογικότητες απαιτώντας:\nΚΑΤΑΡΓΗΣΗ ΤΩΝ ΜΝΗΜΟΝΙΑΚΩΝ ΝΟΜΟΘΕΤΗΜΑΤΩΝ\nΕΝΙΣΧΥΣΗ ΤΩΝ ΔΗΜΟΣΙΩΝ ΔΟΜΩΝ ΜΕ ΓΕΝΝΑΙΑ ΧΡΗΜΑΤΟΔΟΤΗΣΗ\nΕίναι ο μόνος δρόμος που οδηγεί στην έξοδο από το μεσαίωνα του ευρώ και της ΕΕ, ο δρόμος της ανατροπής και της εξυπηρέτησης των αναγκών του λαού.\nΒαρσόπουλος Βασίλης 10ο Δ. Σ. Νέας Ιώνιας\nΔημοπούλου Κατερίνα 2ο Νηπιαγωγείο Νέου Ηρακλείου\nΚουράκης Νίκος 3ο Δ.Σ. Μεταμόρφωσης\nΚώτση Αγαθή 14ο Νηπιαγωγείο Νέου Ηρακλείου\nΜουτάφης Οδυσσέας 19ο Δ. Σ. Νέας Ιώνιας\nΜπόζα Ελευθερία 19ο Δ. Σ. Νέας Ιώνιας\nΣυντάκτης ΑΣΕ - ΠΑΡΕΜΒΑΣΕΙΣΔημοσιεύτηκε την 27/02/2018 27/02/2018 Κατηγορίες Αναρτήσεις Παρατάξεων, ΑΣΕ - ΠΑΡΕΜΒΑΣΕΙΣΑφήστε το σχόλιό σας στο ΕΚΛΟΓΙΚΗ ΔΙΑΚΥΡΗΞΗ ΟΚΤΩΒΡΙΟΣ 2012\nΑΠΕΡΓΙΑ 26 ΣΕΠΤΕΜΒΡΙΟΥ 2012: Ή ΕΜΕΙΣ Ή ΑΥΤΟΙ\nΗ άθλια συγκυβέρνηση ΝΔ-ΠΑΣΟΚ-ΔΗΜΑΡ υλοποιώντας μέχρι κεραίας τις επιταγές της τρόικα και του ελληνικού κεφαλαίου προωθεί συντριπτικό πακέτο μέτρων κοινωνικού ολοκαυτώματος. Η κυβέρνηση προχωρά σε εγκληματική λεηλασία όσων έχουν απομείνει από τα εργατικά-λαϊκά εισοδήματα και δικαιώματα με στόχο δήθεν την αποφυγή της χρεοκοπίας, ενώ οδηγεί ολοταχώς στη χρεοκοπία του λαού.\nΗ επαναδιαπραγμάτευση που είχαν “υποσχεθεί” τα κόμματα που συγκυβερνούν αποδείχθηκε όνειρο θερινής νυκτός. Αυτό που έμεινε είναι τα 11,7 δις ευρώ (που θα ξεπεράσουν τα 20 δις τελικά) και τα κροκοδείλια δάκρυα της Μέρκελ, πριν καταπιεί το θύμα της. Και μπορεί ο υπουργός Οικονομικών Γ. Στουρνάρας να δηλώνει ότι το «βιοτικό επίπεδο του ελληνικού λαού έχει πέσει αλλά όχι δραματικά», ο λαός όμως ξέρει ότι δεν πάει άλλο. Η κυβέρνηση, με το νέο πακέτο σφαγιαστικών περικοπών των 11,7 δις ευρώ, προωθεί:\nΝέα τεράστια μείωση μισθών και συντάξεων. – Μείωση ή κατάργηση κοινωνικών και προνοιακών επιδομάτων (ΕΚΑΣ, οικογενειακά, αναπηρικά, πολυτεκνικά κλπ). – Κατάργηση ή συγχώνευση εκατοντάδων δημοσίων οργανισμών. – Εφεδρεία και απολύσεις εργαζομένων στο δημόσιο τομέα, μέχρι να συμπληρωθεί ο αριθμός των 150.000 αποχωρήσεων μέχρι το 2015. – Συγχωνεύσεις – καταργήσεις νοσοκομείων, σχολείων, παιδικών σταθμών. – Αναστολή νέων προσλήψεων. – Περιορισμό των δημοσίων δαπανών για παιδεία, υγειονομική και φαρμακευτική περίθαλψη.\nΤαυτόχρονα οι πρόσφατες κυβερνητικές «διαρροές» περί νέων απαιτήσεων της τρόικας στον ιδιωτικό τομέα δηλώνουν ότι έρχονται κατ’ απαίτηση των εργοδοτών νέα αντεργατικά μέτρα για μεγαλύτερη ευελιξία να προσλαμβάνουν, να απολύουν, να απασχολούν τους εργαζόμενους όπως και όποτε τους βολεύει, που αυξάνουν στο έπακρο την εκμετάλλευση: διεύρυνση της ελαστικής εργασίας με κατάργηση του πενθήμερου και του οχτάωρου, γενίκευση της εκ περιτροπής εργασίας με δραστική μείωση των μισθών, κατάργηση της αποζημίωσης για τις απολύσεις.\nΗ ανεργία έσπασε στη χώρα μας όλα τα μεταπολεμικά ρεκόρ, έχει φτάσει ήδη 24-25% και προβλέπεται να φτάσει στο τέλος του χρόνου το εφιαλτικό 28 – 30%. Οι μαζικές απολύσεις εργαζομένων έχουν γενικευτεί. Ο δημόσιος και κοινωνικός πλούτος της χώρας ξεπουλιέται αντί «πινακίου φακής». Η εκποίηση της Αγροτικής Τράπεζας, του ΤΤ και των δημοσίων επιχειρήσεων και υποδομών στρατηγικής και κοινωνικής σημασίας αποτελεί εθνικό έγκλημα, υπονομεύει ουσιαστικά το μέλλον της χώρας. Η μείωση μισθών και συντάξεων συνοδεύεται με τεράστια φορολογική επιβάρυνση εργαζομένων και συνταξιούχων, που απειλούνται με κατάσχεση ακόμα και πρώτης κατοικίας εάν δεν πληρώσουν τους μισθούς τριών και τεσσάρων μηνών, που είναι ο υπεραυξημένος φόρος εισοδήματος και τα χαράτσια που τον συνοδεύουν. Εκατοντάδες χιλιάδες λαϊκές οικογένειες «πνίγονται μέσα στα χρέη τους». Οι μειώσεις των μισθών και συντάξεων έχουν καταστήσει αδύνατη την εξυπηρέτηση των δανείων τους.\nΣτους Δήμους η κατάσταση είναι ιδιαίτερα κρίσιμη. Η κρατική επιχορήγηση έχει ήδη μειωθεί κατά 60%, ενώ με την νέα μείωση κατά 30% θα έχουμε πλήρη κατάρρευση των υπηρεσιών που οδηγούν τις κοινωνικές υπηρεσίες (Παιδικοί/Βρεφονηπιακοί Σταθμοί, ΚΑΠΗ, «Βοήθεια στο Σπίτι», ΚΔΑΠ) σε κλείσιμο, ενώ με την επαναφορά του μέτρου της «εφεδρείας», δηλ. των απολύσεων μόνιμου προσωπικού, τις απολύσεις χιλιάδων συμβασιούχων και την απαγόρευση προσλήψεων μόνιμου προσωπικού ανοίγει ο δρόμος για την ιδιωτικοποίηση όλων των υπηρεσιών. Στην καθαριότητα η ιδιωτικοποίηση έχει ήδη προχωρήσει σε δεκάδες δήμους στην επαρχία, ενώ δρομολογείται άμεσα σε 15 δήμους της Αττικής. Ταυτόχρονα, προωθείται η πλήρη ελαστικοποίηση της εργασίας, με την εισαγωγή της ενοικιαζόμενης εργασίας μέσω Μ.Κ.Ο. Ήδη χιλιάδες εργαζόμενοι δουλεύουν με αυτό το καθεστώς απλήρωτοι.\nΗ ΕΚΠΑΙΔΕΥΣΗ ΣΤΟ ΣΤΟΧΑΣΤΡΟ\nΑυτονόητο είναι ότι η λαίλαπα των μέτρων, που θα σαρώσει ό,τι απέμεινε από τη λεηλασία των προηγούμενων ετών –μισθούς, συντάξεις, κοινωνικά επιδόματα, εφάπαξ– δεν θα αφήσει αλώβητη την εκπαίδευση και τους εκπαιδευτικούς. Ήδη ο υπουργός παιδείας έχει ανοίξει ολόκληρη τη βεντάλια των πολιτικών του επιλογών:\nΑποδόμηση του δημόσιου, δωρεάν και καθολικού χαρακτήρα της δημόσιας εκπαίδευσης με ένταση των ταξικών φραγμών και κατηγοριοποιήσεων και φόρτωμα των βαρών για τη λειτουργία των σχολείων στους γονείς.\nΑξιολόγηση που θα σημάνει μισθολογική καθήλωση, απολύσεις και παιδαγωγική χειραγώγηση για τους εκπαιδευτικούς και κατηγοριοποίηση μαθητών και σχολείων.\nΕπίθεση στα εργασιακά δικαιώματα με πρώτο στο στόχαστρο το διδακτικό ωράριο.\nΦτηνό και υποχρηματοδοτούμενο δημόσιο σχολείο με όλο και λιγότερους μόνιμους εκπαιδευτικούς και γενίκευση των ελαστικών μορφών εργασίας, όπως μαρτυρούν οι σχεδόν μηδενικοί διορισμοί φέτος.\nΗ εκπαίδευση σταδιακά μετατρέπεται σε κάτεργο ανασφαλούς και κακοπληρωμένης εργασίας. Με όχημα την κρίση επιχειρούν να κάνουν πράξη αυτό που πάντα επιδίωκαν την ανατροπή των εργασιακών σχέσεων στην εκπαίδευση. Τον περιορισμό του μόνιμου εκπαιδευτικού και την επικράτηση των ελαστικών μορφών εργασίας. Οι μισθοί των 600 ευρώ για τους νεοδιόριστους, οι δραστικές περικοπές σε όλα τα κλιμάκια που έφερε το νέο μισθολόγιο αλλά και οι νέες μισθολογικές μειώσεις, που ακολουθούν με το πακέτο των 14 δις, δημιουργούν κλίμα ασφυξίας για όλους τους εκπαιδευτικούς.\nΣτο ίδιο πνεύμα περικοπών, για πρώτη χρονιά μετά τον Πόλεμο, τα ταμεία των σχολείων είναι κυριολεκτικά άδεια. Έτσι δεν θα μπορέσουν να καλυφθούν βασικές λειτουργικές ανάγκες (πετρέλαιο, καθαρισμός, γραφική ύλη κ.λπ.). Η αύξηση του ειδικού τέλους κατανάλωσης για το πετρέλαιο θέρμανσης και η αδυναμία των σχολείων να ανταποκριθούν στο οικονομικό κόστος θα μετατρέψει τις σχολικές αίθουσες σε ψυγεία. Την ίδια ώρα οι γονείς θα κληθούν να βάλουν βαθιά το χέρι στην τσέπη, ενώ τους μαστίζει το σάρωμα των μισθών και η ανεργία. Η επιβάρυνση για την λαϊκή οικογένεια θα ενταθεί αυξάνοντας τις ταξικές ανισότητες στην εκπαίδευση.\nΥπουργός της καραβάνας\nΣήμερα ο υπουργός ιδρύει το «Φαΐ του δασκάλου», ενώ η ξενόδουλη κυβέρνησή του και οι πολιτικές που υπηρετεί έχουν ξεδοντιάσει την ελληνική κοινωνία και την έχουν ρίξει στην απόλυτη ένδεια. Η αξιολόγηση που διατυμπανίζει ο υπουργός αφορά την υπεράσπιση ενός φτηνού σχολείου, πειθαρχημένου και δέσμιου στις επιταγές της αγοράς.\nΕμείς, οι δάσκαλοι της ένδειας, οφείλουμε να πούμε ότι δε θα παραδώσουμε τα παιδιά μας και το δημόσιο σχολείο στην αγοραία εκδοχή που ευαγγελίζεται το υπουργείο. Ίσως ο αμερικανοτραφής υπουργός να πιστεύει ότι ο καπιταλισμός έχει συμπόνια και ανθρωπιά. Φυσικά και του δίνει το περιθώριο να μας πετάξει (χωρίς εισαγωγικά) στα μούτρα ένα πιάτο φαΐ.\nΕμείς ανήκουμε στην αντίπερα όχθη. Σ’ αυτή που δε θεωρεί τη ζωή στρατόπεδο αλλά αναπνέει στους δρόμους του αγώνα. Οι δικοί μας πρόγονοι είναι ο Δ. Γληνός, η Ρόζα Ιμβριώτη, ο Α. Δελμούζος. Κι αυτοί δίδαξαν με ένδεια. Το ίδιο και εμείς. Αυτός – ο κ. υπουργός – με την πολιτική που υπηρετεί φροντίζει για τους απογόνους της κωλοπετσωμένης αστικής τάξης. Υπηρετεί τη διαίρεση της κοινωνίας. Λίγοι πλούσιοι και πολλοί φτωχοί.\nΕμείς υπηρετούμε την ενότητα της κοινωνίας. Σ’ ένα αγώνα, τωρινό, που θα ανατρέψει το μεσαίωνα της κυβέρνησης, του Δ.Ν.Τ. και της Ε.Ε. Ας κρατήσει λοιπόν ο υπουργός το τεντζερέδι που άσκεφτα προσφέρει στους εκπαιδευτικούς. Γιατί εμείς ζητάμε:\nΜΟΝΙΜΗ ΚΑΙ ΣΤΑΘΕΡΗ ΔΟΥΛΕΙΑ ΓΙΑ ΟΛΟΥΣ ΜΕ ΜΙΣΘΟΥΣ ΑΞΙΟΠΡΕΠΕΙΑΣ.\nΔΟΕ… Ένα φιλήσυχο σωματείο!\n«Όταν εγώ χρησιμοποιώ μια λέξη,» είπε, κάπως περιφρονητικά, ο Humpty Dumpty, «σημαίνει ακριβώς αυτό που εγώ επιλέγω να σημαίνει – ούτε λιγότερο ούτε περισσότερο».\n«Το θέμα είναι,» είπε η Αλίκη, «αν μπορείς να κάνεις τις λέξεις να σημαίνουν τόσο διαφορετικά πράγματα.»\n«Το θέμα είναι», είπε ο Humpty Dumpty, «ποιος είναι το αφεντικό – αυτό είναι όλο.»\nΗ τριμερής μνημονιακή κυβέρνηση (ΝΔ-ΠΑΣΟΚ-ΔΗΜΑΡ), η Τρόικα εσωτερικού, επενδύουν στον κοινωνικό αυτοματισμό προσπαθώντας να στρέψουν την μία κοινωνική ομάδα ενάντια στην άλλη. Ενισχύουν την ξενοφοβία και το ρατσισμό με τις επιχειρήσεις του «Ξένιου Δία» και την ανοχή στα τάγματα εφόδου της Χρυσής Αυγής που δολοφονούν μετανάστες.\nΧρησιμοποιώντας το οπλοστάσιο παραπληροφόρησης και διαστροφής της πραγματικότητας που διαθέτουν τα ΜΜΕ της διαπλοκής, επαναλαμβάνουν το γνωστό κίβδηλο επιχείρημα για την αποπληρωμή του χρέους και την με κάθε θυσία παραμονή στο Ευρώ και την ΕΕ. Παρόλα αυτά γνωρίζουν ότι ο «λογαριασμός» δεν βγαίνει. Γι’ αυτό με τον μπαμπούλα της χρεοκοπίας προχωρούν σε νέες οριζόντιες περικοπές στα εισοδήματα και τα δικαιώματα εργαζομένων και συνταξιούχων.\nΑπέναντι σ’ αυτή την γενικευμένη επίθεση, που ο κόσμος της εκπαίδευσης και το δημόσιο σχολείο δέχεται, η συνδικαλιστική γραφειοκρατία των ΠΑΣΚ – ΔΑΚΕ εξαντλεί την «αγωνιστικότητά» της με την προκήρυξη της 24ωρης απεργίας στις 12/9 χωρίς να δημιουργεί τους πολιτικούς όρους για το ξεδίπλωμα ενός παρατεταμένου αγώνα διάρκειας για την ανατροπή της υπόδουλης κυβέρνησης και των πολιτικών που εξαθλιώνουν την εργαζόμενη πλειοψηφία. Αποστρέφονται την προετοιμασία και την οργάνωση ενός συντονισμένου, γενικού, πολιτικού αγώνα διάρκειας για την νικηφόρα ανατροπή της πολιτικής των δανειακών συμβάσεων, των ΜΝΗΜΟΝΙΩΝ, των μεσοπρόθεσμων εφαρμοστικών μέτρων, της Ε.Ε. και του ΔΝΤ, καθώς και της κυβέρνησης που υλοποιεί αυτές τις πολιτικές.\nΑρκούνται σε κινητοποιήσεις «εντός ορίων» με χαρακτηριστικά διαμαρτυρίας και προβάλλουν ένα διεκδικητικό πλαίσιο αναντίστοιχο προς τις ανάγκες και τα συμφέροντα των εκπαιδευτικών. Γι’ αυτό, άλλωστε, συνειδητά αρνήθηκαν στο Δ.Σ. της ΔΟΕ να καλέσουν σε καταλήψεις των περιφερειών στις 11/9. Οι ίδιες παρατάξεις που έβαλαν πλάτη για να περάσει το νέο μισθολόγιο, εμφανίζονται να αγωνιούν για τους νεοδιόριστους των 570 ευρώ. Την ίδια ώρα, όμως, αρνούνται να στηρίξουν την κινητοποίηση των αδιόριστων στο Υπουργείο Παιδείας. Τσιμουδιά για τα παλαμάκια με τα οποία υποδέχθηκαν τα προγράμματα ΕΣΠΑ που ανοίγουν διάπλατα το δρόμο στην ελαστική εργασία των νέων συναδέλφων. Ίχνος ντροπής για τη θέση τους για την αξιολόγηση, που υποθηκεύει τη μονιμοποίηση και δένει χειροπόδαρα όλους τους εκπαιδευτικούς, καθηλώνοντάς τους στους ήδη εξαθλιωμένους μισθούς.\nΚαταγγέλλουμε και διαχωρίζουμε τις θέσεις μας και τις ευθύνες μας απέναντι στις συνδικαλιστικές ηγεσίες, τις πλειοψηφίες της ΓΣΕΕ και της ΑΔΕΔΥ, τους εργοδοτικούς και κυβερνητικούς συνδικαλιστές που χρόνια μας πιπίλιζαν τα μυαλά με το παραμύθι ότι πρέπει να κάνουμε θυσίες για να αυξηθούν τα κέρδη, για ανταγωνιστική οικονομία, γιατί η πίτα που δήθεν θα αυξανόταν θα έφερνε αυξήσεις, θέσεις εργασίας, κοινωνικά δικαιώματα. Που δηλητηρίασαν τις συνειδήσεις με την απάτη του “κοινωνικού διαλόγου”, που καλλιέργησαν και καλλιεργούν τη λογική του μικρότερου κακού. Που μας λένε ότι με τους αγώνες δε γίνεται τίποτα, που καλλιεργούν τη μοιρολατρία, το συμβιβασμό που ήταν και παραμένει ο μεγαλύτερος κίνδυνος για τον αγώνα μας και τις κατακτήσεις μας.\nΠλέον, είναι φανερό ότι βρισκόμαστε σε σταυροδρόμι. Να κάνουμε το μεγάλο και αναγκαίο άλμα προς την γενικευμένη, αποφασιστική και βίαιη σύγκρουση με τα τανκς του συστήματος, ή αλλιώτικα η εποχή μας κινδυνεύει να σφραγιστεί από μία ακόμη ήττα, στρατηγικών διαστάσεων, για τους εργαζόμενους και για το σύνολο σχεδόν της κοινωνίας.\nΑπέναντι στο δόγμα σοκ των μέτρων των μνημονίων του ΔΝΤ και της ΕΕ οφείλουμε να αναπτύξουμε συγκρουσιακή συλλογική δράση για να διεκδικήσουμε τον πλούτο που παράγουμε με ένα πολιτικό κίνημα που θα αρνείται το χρέος απαιτώντας τη διαγραφή του και την παύση πληρωμών. Μ’ ένα πολιτικό εργατικό κίνημα που θα διεκδικεί ολόκληρη τη ζωή και θα βάλει φραγμό στη βάρβαρη επίθεση που δεχόμαστε. Ένα εργατικό κίνημα που θα επιβάλει τη φορολόγηση του πλούτου, την εθνικοποίηση των τραπεζών, την έξοδο από την ΟΝΕ, το Ευρώ και την ΕΕ.\nΗ οργάνωση της αντίστασης δεν μπορεί να εξαντληθεί σε μια αιφνιδιαστική εξαγγελία απεργίας μέσω μιας ανακοίνωσης. Απαιτείται τα συνδικάτα να αναπτύξουν κινητικότητα σε όλα τα επίπεδα, πολύμορφες δράσεις που θα κορυφωθούν με Γενική Απεργία, με στόχο τη γενικευμένη πολιτική σύγκρουση με την κυβέρνηση και την επίθεση. Προωθούμε συντονισμένους κλαδικούς αγώνες. Οργανώνουμε δυναμικές μορφές πάλης όπως καταλήψεις, αποκλεισμούς δημοσίων κτιρίων κ.α. Αναπτύσσουμε τη δράση μας με δυναμικές μαζικές μορφές αντίστασης κατά της φορομπηξίας και του ληστρικού φοροεισπρακτικού.\nΖητούμενο σήμερα είναι ο παλλαϊκός – γενικός ξεσηκωμός με αποφασιστικούς αγώνες διαρκείας, με αμεσότητα στην αντίδραση, αλλά και σχέδιο, πρόγραμμα και προοπτική. Εργάτες και άνεργοι, δάσκαλοι, καθηγητές, μαθητές, φοιτητές και γονείς, συνταξιούχοι και αυτοαπασχολούμενοι όλοι στους δρόμους του αγώνα για να υπερασπίσουμε τη ζωή μας και τη ζωή των οικογενειών μας από την επίθεση του κεφαλαίου και των κομμάτων του. Μαζική συμμετοχή στην γενική απεργία της 26ης του Σεπτέμβρη.\nΔΕΝ ΠΑΕΙ ΑΛΛΟ – ΞΕΣΗΚΩΝΟΜΑΣΤΕ ΟΛΟΙ\nΕΞΩ Η ΤΡΟΙΚΑ, ΔΕΝ ΠΛΗΡΩΝΟΥΜΕ ΤΑ ΧΡΕΗ ΤΟΥΣ\nΣυντάκτης ΑΣΕ - ΠΑΡΕΜΒΑΣΕΙΣΔημοσιεύτηκε την 27/02/2018 Κατηγορίες Αναρτήσεις Παρατάξεων, ΑΣΕ - ΠΑΡΕΜΒΑΣΕΙΣΑφήστε το σχόλιό σας στο ΑΠΕΡΓΙΑ 26 ΣΕΠΤΕΜΒΡΙΟΥ 2012: Ή ΕΜΕΙΣ Ή ΑΥΤΟΙ\nΣυντάκτης ΑΣΕ - ΠΑΡΕΜΒΑΣΕΙΣΔημοσιεύτηκε την 12/02/2018 Κατηγορίες Αναρτήσεις Παρατάξεων, ΑΣΕ - ΠΑΡΕΜΒΑΣΕΙΣΑφήστε το σχόλιό σας στο ΝΕΑ ΚΥΒΕΡΝΗΣΗ: Πράσινο βαθύ, σκούρο μπλε… σχεδόν κατάμαυρο


«Όλβιος όστις ιστορίης έσχε μάθησιν»: Εμβλήματα Ενόπλων Δυνάμεων Σωμάτων Ασφαλείας\nΤο εθνόσημο όπως φέρεται στα πηλίκια των Ενόπλων Δυνάμεων\nΟ δικέφαλος αετός με το εθνόσημο. Από το μουσείο του Δίον στην Πιερία, όπου και οι μαρμάρινοι μονοί και διπλοί αετοί του Μεγάλου Αλεξάνδρου, την Βυζαντινή περίοδο, αλλά μέχρι και την εποχή μας, ο αετός συμβολίζει διαχρονικά την στρατιωτική ισχύ και ετοιμότητα των Ελλήνων, για την διαφύλαξη της ελευθερίας τους. Στην ιστορική πορεία αντιγράφηκε από τους Ρωμαίους, Αλβανούς, Γερμανούς, Αμερικανούς και άλλους λαούς, είτε ως σύμβολο στρατιωτικό, είτε ως εθνικό σύμβολο. Η φράση που αναγράφεται πάνω στο έμβλημα, Ελεύθερον το Εύψυχον στα αρχαία ελληνικά, αποτελεί μέρος της επιτάφιας ομιλίας που εκφώνησε ο Περικλής, στον χώρο του Σήματος στο αρχαίο κλασσικό νεκροταφείο του Κεραμικού της Αθήνας για τους πεσόντες Αθηναίους οπλίτες στον Πελοποννησιακό πόλεμο με την Σπάρτη, κατά το έτος 431 π.Χ, όπως μας τον παρέδωσε ο Θουκυδίδης [ Β- 43,4 ]. Το ελεύθερο είναι και εύψυχο, άλλως δηλαδή η ανδρεία και η γενναιότητα συνιστούν την βάση της ελευθερίας. Σε ευρύτερη μετάφραση – σημασιολογία αποτυπώνει την αφαίρεση της ζωής, για την πρόσκτηση της ελευθερίας.\nΠΑΡΑΣΤΑΣΗ: Αρχαία μακεδονική ασπίδα, με τον ήλιο της Βεργίνας επί αυτής. Συμβολίζει την αποφασιστικότητα, τη δύναμη και τη θέληση της 1ης ΣΤΡΑΤΙΑΣ, να μην έλθει ποτέ σε συμβιβασμό με τους εχθρούς της.\nΡΗΤΟ: "ΕΣΤ' ΑΝ ΤΗΝ ΑΥΤΗΝ ΟΔΟΝ ΙΗ" (Εφόσον πορεύεται τον ίδιο δρόμο)\n"Νυν τε απάγγελλε Μαρδονίω, ως Αθηναίοι λέγουσι εστ' αν ο ήλιος την αυτήν οδόν ίη τη περ και νυν έρχεται, μήκοτε ομολογήσειν ημέας Ξέρξη αλλά… "\nΗρόδοτος: VΙΙΙ, 143.\n"Και τώρα πες στο Μαρδόνιο ότι η απάντηση των Αθηναίων είναι αυτή: Εφόσον ο ήλιος πορεύεται τον ίδιο δρόμο, τον οποίο ακολουθεί και τώρα, εμείς δεν πρόκειται να έλθουμε σε συμβιβασμό με τον Ξέρξη".\nΠρο της μάχης των Πλαταιών "Άνοιξη του 479 π.Χ." ο Μαρδόνιος, στην προσπάθειά του να διαιρέσει τους Έλληνες πρότεινε στους Αθηναίους ειρήνη και πήρε την παραπάνω απάντηση.\nΜετά την μάχη του Μαραθώνα, ο ενωμένος στρατός των ελληνικών πόλεων (10.000 οπλίτες), αντιμετωπίζει στην πεδιάδα των Πλαταιών πενταπλάσιο περσικό στρατό, το 479 π.Χ. Ο επικεφαλής των Περσών Μαρδόνιος προτείνει στους Αθηναίους.\nΠρώτη Ταξιαρχία Αεροπορίας Στρατού\nΡΗΤΟ: Ου Θνάσκει Ζάλος Ελευθερίας (Δεν αποθνήσκει ο ζήλος της ελευθερίας).\nΤρίτη Μηχανοκίνητη Ταξιαρχία\n3 ΜΚ ΤΑΞ\nΠΑΡΑΣΤΑΣΗ: Κεφαλή θεάς Αθηνάς με δόρυ, Τεθωρακισμένο Όχημα Μεταφοράς Προσωπικού (ΤΟΜΠ) και ταινία, που αναγράφεται η λέξη Ρίμινι. Συμβολίζει την πολεμική ταυτότητα της Ταξιαρχίας (Αθηνά, θεά του πολέμου και της σοφίας) και τη μηχανοκίνηση αυτής (ΤΟΜΠ). Η λέξη Ρίμινι είναι η πρόσθετη ονομασία στην ταυτότητα της Ταξιαρχίας, την οποία φέρει τιμητικά για την απελευθέρωση της ομώνυμης Ιταλικής πόλης από τους Γερμανούς το Σεπτέμβριο του 1944.\nΡΗΤΟ: Αναφαίρετον ΄Οπλον Αρετή (Η αρετή είναι όπλο που ποτέ δεν μπορούν να σου το αφαιρέσουν).\n4 ΤΑΞ ΠΖ\nΠΑΡΑΣΤΑΣΗ: Κράνος (περικεφαλαία) και ξίφος (γιαταγάνι) με αυτόματο τυφέκιο χιαστί. Στρατιωτικά εξαρτήματα που συμβολίζουν τη διαχρονικότητα του Στρατού.\nΡΗΤΟ: Μην Ακλείως Απολλοίμην (Να μη χαθώ άδοξα).\nΜην μαν ασπούδι γε και ακλείως απολλοίμην - Ομήρου Ιλιάδα.\nΛόγια του Έκτορα την ώρα που πάνω στη μάχη αντικρίζει τον Αχιλλέα και νιώθει πως δεν μπορεί πια να αποφύγει τον θάνατο.\nΠΑΡΑΣΤΑΣΗ: Ο Αχιλλέας μαχόμενος, κρατώντας ασπίδα και δόρυ. Συμβολίζει τη\nΖώνη Ευθύνης της Ταξιαρχίας, αφού ο Αχιλλέας ήταν ο Βασιλιάς της Θεσσαλίας.\nΡΗΤΟ: Ανδρεία Τίμα και Νίκα (Να είσαι ανδρείος και θα νικάς).\n7 ΜΚ ΤΑΞ\nΠΑΡΑΣΤΑΣΗ: Θράκας πελταστής σε κίνηση και Τεθωρακισμένο Όχημα Μεταφοράς Προσωπικού (ΤΟΜΠ). Συμβολίζει, την περιοχή που είναι ταγμένη να υπερασπίσει η Ταξιαρχία και την μηχανοκίνησή της.\nΡΗΤΟ: Ούκ Ελάττω Παραδώσω (Την πατρίδα δεν θα παραδώσω μικρότερη).\nΟυ καταισχυνώ όπλα τα ιερά, ουδ’ εγκαταλείψω τον παραστάτην ότω αν στοιχίσω, αμυνώ δε υπέρ ιερών και οσίων, και μόνος και μετά πολλών την πατρίδα δε ουκ ελάττω παραδώσω.\nΔεν θα ντροπιάσω τα ιερά όπλα, ούτε θα εγκαταλείψω τον συμπολεμιστή μου με οποιονδήποτε και αν ταχθώ στη γραμμή θα υπερασπίσω, δε, τα ιερά και τα όσια και μόνος και με άλλους, και την πατρίδα, δε θα παραδώσω μικρότερη.\n9 ΤΑΞ ΠΖ\nΠΑΡΑΣΤΑΣΗ: Πελαργός. Συμβολίζει την αποφασιστικότητα της Ταξιαρχίας στην εκτέλεση της αποστολής της. Είναι γνωστό ότι το πτηνό αυτό, με την ευγένεια και την υπερηφάνεια του χαρακτήρα του, αντιμετωπίζει με γενναιότητα το θάνατο, όταν χρειασθεί.\nΡΗΤΟ: ΄Η Καλώς Ζήν ή Καλώς Τεθνηκέναι.\nΟυκ αν πριαίμην ουδενός λόγου βροτόν όστις κεναίσιν ελπίσιν θερμαίνεται· αλλ' ή καλώς ζην ή καλώς τεθνηκέναι τον ευγενή χρή.\nΣοφοκλέους, Αίας 477-480\nΔεν θα έδινα ούτε μία πεντάρα για άνθρωπο που βαυκαλίζεται με κενές ελπίδες. Ο ευγενής χαρακτήρας πρέπει ή να ζει καλώς ή να πεθαίνει καλώς (ένδοξα).\nΠΑΡΑΣΤΑΣΗ: Ο Άγιος Δημήτριος έφιππος και τμήμα των τειχών της Θεσσαλονίκης. Συμβολίζει το ισχυρό της έδρας της Ταξιαρχίας (Θεσσαλονίκη) έχουσα ως προστάτη τον Άγιο Δημήτριο, που κατά την παράδοση, εμφανίστηκε πάνω από τα τείχη της πόλης και βοήθησε στην απελευθέρωσή της από τους Τούρκους.\nΡΗΤΟ: Αθλοφόρε Τα Έθνη Τροπούμενον (Αθλοφόρε, εσύ ο οποίος κατατρόπωσες τους βάρβαρους εχθρούς του Έθνους).\nΣημ.: Έθνη = Ειδωλολάτρες, βαρβαρικά Φύλα, εχθροί του Έθνους.\n"Μέγαν εύρατο εν τοις κινδύνοις Σε υπέρμαχον η Οικουμένη Αθλοφόρε τα Έθνη τροπούμενον".\nΑπό το Απολυτίκιο του Αγίου Δημητρίου.\n"Σε Σένα (στο πρόσωπό σου) Αθλοφόρε Δημήτριε, η Οικουμένη βρήκε τον υπέρμαχο υπερασπιστή της (όταν) κατά τη διάρκεια των κινδύνων, κατατρόπωσες τους βάρβαρους εχθρούς του Έθνους".\n15 ΤΑΞ ΠΖ\nΠΑΡΑΣΤΑΣΗ: Το μυθολογικό τέρας "Γρύψ", με κεφάλι αετού και σώμα λιονταριού, κρατώντας διπλό πέλεκυ. Συμβολίζει την άγρυπνη φρούρηση και ταχύτητα δράσης (αετίσιο βλέμμα - ευέλικτες πτέρυγες) αλλά και τη δύναμη και αποφασιστικότητα (δυνατό σώμα λιονταριού - διπλός πέλεκυς).\nΡΗΤΟ: "Και Ούτος Αριθμός Ικανός (Και ο αριθμός αυτός είναι αρκετός)\nΕιπόντος δε τίνος ώ Λεωνίδα, προς πολλούς μετ' ολίγων διακινδυνεύσων ούτω πάρει; "ει μεν οιεσθέ με", έφη, τω πλήθει, ουδέ η πάσα Ελλάς αρκεί· βραχεία γαρ μοίρα του εκείνων πλήθους εστίν· ει δε ταις αρεταίς, και ούτος ο αριθμός ικανός.\nΠλουτάρχου Αποφθέγματα Λακωνικά Λεωνίδου του Αναξανδρίδου, 8.\nΌταν κάποιος του είπε: 'Λεωνίδα, έτσι (με τόσους λίγους) πηγαίνεις να διακινδυνεύσεις εναντίον τόσων πολλών; (Ο Λεωνίδας) απάντησε, και όλη η Ελλάδα δεν αρκεί, γιατί ολόκληρη δεν είναι παρά ένα μικρό μέρος του πλήθους εκείνων, εάν όμως (πρόκειται να πολεμήσω) με ανδρεία, τότε και ο αριθμός αυτός είναι αρκετός.\nΠΑΡΑΣΤΑΣΗ: Απεικονίζεται Οπλίτης του Πεζικού, φέρων το τυφέκιο σε θέση φύλαξης. Στο φόντο πίσω από το στρατιώτη, απεικονίζεται η Περιοχή της Θράκης και ειδικότερα ο νομός Ροδόπης και Ξάνθης. Το κόκκινο χρώμα που περιβάλει την παράσταση, συμβολίζει το όπλο του Πεζικού, καθώς και το αίμα των ηρωικών νεκρών του 29 Συντάγματος, συνέχεια του οποίου αποτελεί η 29 ΤΑΞΕΑ. Η όλη παράσταση δείχνει την αποφασιστικότητα του προσωπικού της Ταξιαρχίας, να υπερασπισθεί την ελληνικότητα και την ακεραιότητα της ΖΕ της, εναντίον οποιουδήποτε επιβουλέα.\nΡΗΤΟ: "ΙΣΤΑΜΕΘΑ ΑΓΡΥΠΝΟΙ"\nΤο απόφθεγμα "ΙΣΤΑΜΕΘΑ ΑΓΡΥΠΝΟΙ", υπογραμίζει την απόφαση της Ταξιαρχίας να εκτελέσει την αποστολή της, κάθε ώρα και στιγμή, χωρίς να φείδεται κόπου και χρόνου και χωρίς να υπολογίζει σωματική ή ψυχική κόπωση\nΠΑΡΑΣΤΑΣΗ: Ταύρος μέσα σε στεφάνι βελανιδιάς. Η εικόνα αυτή είναι η μία πλευρά αρχαίου νομίσματος των Φυλών που κατοικούσαν στην Ήπειρο τον 3ο π.Χ. αιώνα. Στην άλλη όψη του νομίσματος γράφεται η λέξη Απειρωτάν που σημαίνει Ηπειρωτών γιατί η πρώτη ονομασία της Ηπείρου ήταν ΄Απειρος.. Ως λογότυπος του εμβλήματος αναγράφεται η λέξη ΟΧΙ που θυμίζει το μεγαλείο και τους ηρωικούς αγώνες της VIII ΜΠ στα ηπειρώτικα βουνά κατά τον πόλεμο του 1940-41. Με τα παραπάνω, δίνεται συμβολικά η ιστορική συνέχεια του Ηπειρωτικού χώρου, με τον οποίο συνδέεται άμεσα και η ιστορία της Μεραρχίας.\nXII M/Κ ΜΠ\nΠΑΡΑΣΤΑΣΗ: Δύο αγωνιστές πετεινοί αλληλοσυγκρουόμενοι. Συμβολίζει την αποφασιστικότητα της Μεραρχίας να αγωνισθεί μέχρι τελικής πτώσεως του αντίπαλου, όπως ακριβώς πράττουν οι αγωνιστές πετεινοί.\nΡΗΤΟ: ΄Εως άν τον ΄Ετερον Προπεσείν\nΤα δε πολιτεύματα ήν αμφοτέρων παραπλήσια τοις ψυχομαχούσι των ευγενών ορνίθων. Εκείνοι τε γάρ πολλάκις απολωλεκότες τας πτέρυγας δια την αδυναμίαν, αυτή δε τη ψυχή μένοντες εκβάλλουσι τας πληγάς, έως αν αυτομάτως ποτέ περιπεσόντες αυτοίς και ραδίως αλλήλων διαδράξωνται, κ' άπειτα τούτου γενομένου συμβή τον έτερον αυτών προπεσείν.\nH όλη δε πολιτεία (συμπεριφορά) και των δύο (Ρωμαίων και Καρχηδονίων) έμοιαζε με τους μέχρις εσχάτων αγωνιζόμενους ευγενείς πετεινούς. Γιατί και εκείνοι πολλές φορές, ενώ έχουν χάσει τα φτερά τους από την αδυναμία (να καταβάλλει ο ένας τον άλλο) επιμένοντας με ψυχικό σθένος, αδιαφορούν για τις πληγές, μέχρις ότου επιπέσουν εναντίον αλλήλων και αρπάξουν ο ένας τον άλλο μέχρι να πέσει πρώτος ο ένας από αυτούς.\nXVI Μ/Κ ΜΠ\nΡΗΤΟ: "Πάντες Αυτοπροαιρέτως Αποθανούμεν\nΌλοι θα πεθάνουμε με τη θέλησή μας\nΤο δε την πόλιν σοι δούναι ουτ' εμόν εστίν ουτ' άλλου των κατοικούντων εν αυτή, κοινή γαρ γνώμη πάντες αυτοπροαιρέτως αποθανούμεν και ου φεισόμεθα της ζωής ημών.\nΤο να σου παραδώσουμε την πόλη, δεν είναι δικαίωμα ούτε δικό μου ούτε άλλου από τους κατοικούντες σε αυτή. Γιατί απόφαση όλων μας είναι να πέσουμε, αμυνόμενοι, με τη θέλησή μας και δεν θα λυπηθούμε τη ζωή μας. Τα παραπάνω αποτελούν την απάντηση του Αυτοκράτορα Κων/νου ΙΑ΄ Παλαιο-λόγου στον Μωάμεθ Β΄ που πολιορκούσε την Κων/πολη το 1453, όταν του ζήτησε να παραδώσει την πόλη και να αποχωρήσει σώος.\nΑ΄ - ΣΣ - 1η ΤΑΞΥΠ\nΠΑΡΑΣΤΑΣΗ: Περικεφαλαία και δόρυ Λεωνίδα. Συμβολίζουν την αποφασιστικότητα του Α'ΣΣ να αγωνισθεί, όταν απαιτηθεί, μέχρις εσχάτων, όπως ο Λεωνίδας με τους άνδρες του στις Θερμοπύλες.\nΡΗΤΟ: "ΜΟΛΩΝ ΛΑΒΕ" (Έλα να τα πάρεις)\nΠάλιν δε Ξέρξου γράψαντος ''πέμψον τά όπλα'' αντέγραψε "μολών λαβέ".\nΠλουτάρχου, Αποφθέγματα Λακωνικά\n"Πάλι δε όταν ο Ξέρξης του έγραψε ''στείλε τα όπλα'', εκείνος του απάντησε: Έλα να τα πάρεις".\nΤα παραπάνω μηνύματα ανταλλάχθηκαν στις παραμονές της μάχης των Θερμοπυλών (Αύγουστος 480 π.Χ.) μεταξύ του βασιλιά των Περσών Ξέρξη, ο οποίος ηγείτο στρατού 300.000 ανδρών και του βασιλιά της Σπάρτης Λεωνίδα, ο οποίος υπεράσπιζε τα στενά των Θερμοπυλών, με δύναμη 7.000 ανδρών περίπου (οι 300 ήταν Σπαρτιάτες, οι οποίοι τελικά παρέμειναν με τον Λεωνίδα και έπεσαν μέχρι ενός).\nΑΕΡΟΠΟΡΙΑ ΣΤΡΑΤΟΥ (ΣΧΟΛΗ)\nΠΑΡΑΣΤΑΣΗ: Το μυθικό αθάνατο φτερωτό άλογο "Πήγασος" που συμβολίζει τις πτήσεις πάνω από στεριά και θάλασσα.\nΡΗΤΟ: Τοίς Τολμώσι η Τύχη (Η τύχη είναι με τους τολμηρούς).\nΤοις τολμώσιν η τύχη ξύμφορος - Θουκυδίδης.\nΗ τύχη είναι σύντροφος των τολμηρών.\nΑΝΩΤΑΤΗ ΣΧΟΛΗ ΠΟΛΕΜΟΥ\nΠΑΡΑΣΤΑΣΗ: Η θεά Αθηνά σε γαλάζιο φόντο και κάτω από αυτή, σύμπλεγμα κουκουβάγιας και ξίφους. Συμβολίζει τη σοφία (γνώση) που πολλαπλασιάζει την πολεμική ισχύ.\nΡΗΤΟ: Αεί τα Επιγιγνόμενα Κρατείν (Πάντοτε να επικρατούν (υπερισχύουν), τα νεότερα, δηλαδή οι νέες ιδέες, τα νέα όπλα και οι νέες μέθοδοι).\nΑνάγκη δε ώσπερ τέχνης αει τα επιγιγνόμενα κρατείν\nΘουκυδίδης (455-400 π.Χ)\nΕίναι νόμος της ανάγκης να υπερισχύουν πάντοτε στον πόλεμο όπως και στις τέχνες τα νεότερα, δηλαδή οι νέες ιδέες, τα νέα όπλα και οι νέες μέθοδοι.\nΠΑΡΑΣΤΑΣΗ: Ανάγλυφο της πύλης των λεόντων των Μυκηνών. Συμβολίζει την περίπου γεωγραφική ταύτιση του κράτους των Μυκηνών με τη ΖΕ της ΑΣΔΕΝ και την ένωση, με την έννοια του συντονισμού και της συνεργασίας, λόγω μεγάλου αριθμού Μονάδων σε συνδυασμό με το γεωγραφικό κατακερματισμό της ΖΕ της.\nΡΗΤΟ: Αμύνεσθαι περί Πάτρης Να υπερασπίζετε τη πατρίδα\nΗμείς δε μεγάλοιο Διός πειθώμεθα βουλή, ος πάσι θνητοίση και αθανάτοισιν ανάσσει. Είς οιωνός άριστος αμύνεσθαι περί πάτρης\nΟμήρου Ιλιάδα, Μ241-243\nΕμείς υπακούμε στη θέληση του μεγάλου Δία, που κυβερνά όλους τους θνητούς και αθάνατους. Ένας είναι ο καλύτερος οιωνός (σημάδι), να υπερασπίζει κανείς την πατρίδα.\nΠΑΡΑΣΤΑΣΗ: Ο Θησέας σε ηλικία 16 ετών σηκώνει τον πελώριο βράχο και παίρνει το ξίφος και τα χρυσά σανδάλια, που είχε τοποθετήσει εκεί ο πατέρας του,\nεπιθυμώντας να τα πάρει ο γιος του, όταν γεννηθεί, μεγαλώσει και μπορέσει να μετακινήσει μόνος του τον βράχο.\nΣυμβολίζει την ικανότητα της ΣΔΑ να αναλάβει την ευθύνη και με τη χρησιμοποίηση όλων των διαθέσιμων μέσων να εκπληρώσει επιτυχώς την αποστολή της.\nΡΗΤΟ: ΑΛΚΗ ΚΡΑΤΟΣ ΕΣΤΙ ΜΕΓΙΣΤΟΝ" (Η ανδρεία είναι πολύ μεγάλη δύναμη).\n(ΓΥΣ - ΤΟΜΣ - ΥΚΣ)\nΠΑΡΑΣΤΑΣΗ: Απεικονίζει το θεοδόλιχο, το τρίγωνο, το μοιρογνωμόνιο και το διαβήτη βασικά όργανα μέτρησης, τη γλαύκα σύμβολο της γνώσης, την Ελλάδα επί μιας γεωγραφικής σφαίρας που συμβολίζει τη χαρτογραφική υπευθυνότητα της Υπηρεσίας.\nΟι δύο κλάδοι δάφνης συμβολίζουν τους αγώνες της ΓΥΣ για την Πατρίδα και το Έθνος, καθώς και τους νεκρούς της Υπηρεσίας, σε όλα τα πεδία των μαχών που έδωσε ο Ελληνικός Στρατός. Η χρονολογία 1889 θυμίζει το έτος που συγκροτήθηκε η ΓΥΣ.\nΣτο άνω μέρος της σύνθεσης, αναγράφεται το ρητό της Υπηρεσίας, η περίφημη φράση του Πλάτωνα, Αεί ο Θεός ο μέγας γεωμετρεί, και καταδεικνύει την σημασία της χαρτογραφίας για τον άνθρωπο.\nΡΗΤΟ: Αεί ο Θεός ο Μέγας Γεωμετρεί\n(Η Γεωμετρική αντίληψη κυριαρχεί σε όλες τις εκδηλώσεις της δημιουργίας και αποκλείει την ύπαρξη του τυχαίου στο Σύμπαν).\nΓ ' - Σ - Σ\nΠΑΡΑΣΤΑΣΗ: Απεικονίζει το Σταυρό, σύμβολο πίστης, υπομονής και μαρτυρίου, που προασπίζεται από ασπίδα, η οποία φέρει και αυτή Σταυρό, σύμβολο της κραταιόητας των Βυζαντινών Αυτοκρατόρων. Τα τέσσερα "Β" στις γωνίες του Σταυρού σημαίνουν: Βασιλεύς Βασιλέων, Βασιλεύων Βασιλευόντων. Τα παραπάνω στοιχεία λήφθηκαν από το Βυζάντιο, γιατί η Θεσσαλονίκη ήταν η δεύτερη πόλη του Βυζαντίου μετά την Κωνσταντινούπολη.\nΡΗΤΟ: Ού Φεισόμεθα της Ζωής (Δε θα λυπηθούμε τη ζωή μας).\nΤο δε την πόλιν σοι δούναι ούτ εμόν εστί, ούτ' άλλου των κατοικούντων έν ταύτη· κοινή γάρ γνώμη πάντες αυτοπροαιρέτως αποθανούμεν και ού φεισόμεθα της ζωής υμών.\nΤο να σου παραδώσουμε την πόλη, δεν είναι δικαίωμα ούτε δικό μου ούτε άλλου από τους κατοικούντες σε αυτή. Γιατί απόφαση όλων μας είναι να πέσουμε, αμυνόμενοι, με τη θέλησή μας και δε θα λυπηθούμε τη ζωή μας.\nΤα παραπάνω αποτελούν την απάντηση του Αυτοκράτορα Κων/νου ΙΑ Παλαιολόγου στον Μωάμεθ Β που πολιορκούσε την Κων/πολη το 1453, όταν του ζήτησε να παραδώσει την πόλη και να αποχωρήσει σώος.\nΔ΄ - Σ - Σ\nΠΑΡΑΣΤΑΣΗ: Στο γαλανό πλαίσιο που συμβολίζει τον ελληνικό ουρανό και τις θάλασσες της χώρας μας, προβάλλονται δύο περικεφαλαίες και ξίφος, που αποτελούν τα αντιπροσωπευτικότερα πολεμικά εξαρτήματα της στολής των πολεμιστών του Μ. Αλεξάνδρου. Η λαβή του ξίφους προβάλλεται στο φωτεινό δίσκο ανατέλλοντος ηλίου, ο οποίος περιβάλλεται με ουράνιο τόξο. Ο συνδυασμός του ουράνιου τόξου (σύμβολο γαλήνης, αισιοδοξίας και ελπίδας) και της λαβής του ξίφους πάνω στον ανατέλλοντα ήλιο, συμβολίζει τον παράλληλο σκοπό της εκστρατείας του Μ. Αλεξάνδρου για τη διάδοση του ελληνικού πνεύματος και του πολιτισμού στις χώρες της Ανατολής που κατέκτησε.\nΡΗΤΟ: Τω Ξίφει τον Δεσμόν Λελύσθαι (Με το ξίφος έλυσε το δεσμό).\nΗ φράση περιγράφει την τόλμη και την αποφασιστικότητα με την οποία ο Μέγας Αλέξανδρος έκοψε με το ξίφος του το γνωστό Γόρδιο Δεσμό επαληθεύοντας, με τις μετέπειτα επιτυχίες του, το σχετικό μύθο, που ήθελε αυτόν που θα τον έλυνε να ήταν προορισμένος να κυριαρχήσει στην Ασία.\nΔΙΑΒΙΒΑΣΕΙΣ - (ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ)\nΡΗΤΟ: Εξαπέστειλε την Περιστεράν Απέστειλε το περιστέρι.\nΚαι επισχών έτι ημέρας επτά ετέρας πάλιν εξαπέστειλεν την περιστεράν εκ της κιβωτού· και ανέστρεψεν πρός αυτόν η περιστερά το πρός εσπέραν και είχε φύλλον ελαίας κάρφος εν τω στόματι αυτής και έγνω Νωε ότι κεκόπακε το ύδωρ από της γης.\nΓέννεσις 8, 10-11\nΚαι αφού ανέμεινε άλλες επτά ημέρες απέστειλε πάλι το περιστέρι από την κιβωτό. Κατά το βράδυ το περιστέρι επέστρεψε σ' αυτόν και είχε στο ράμφος φύλλο ελιάς, και από αυτό αντιλήφθηκε ο Νώε ότι τα νερά έχουν υποχωρήσει από τη γη.\nΔΥΒ - (ΔΙΟΙΚΗΣΗ ΥΠΟΣΤΗΡΙΞΕΩΣ ΒΑΣΕΩΣ)\nΠΑΡΑΣΤΑΣΗ: Συμβολισμός των τεσσάρων Δνσεων ( ΔΥΠ, ΔΕΜ, ΔΤΧ και ΔΥΓ ) με τη φαρέτρα, τα φτερά, τα κλειδιά χιαστί και τον όφη αντίστοιχα.\nΡΗΤΟ: Τοις Επιτηδείοις Χρώ .\nΤα κατάλληλα μέσα ας χρησιμοποιείς στο κάθε τι, για να αιχμαλωτίσεις την επιτυχία.\nΠΑΡΑΣΤΑΣΗ: Ξίφος πλαισιωμένο από πτέρυγες. Το ξίφος συμβολίζει τον ελαφρύ και αθόρυβο οπλισμό των καταδρομικών τμημάτων και οι πτέρυγες συμβολίζουν τη δυνατότητα των αεροκίνητων ενεργειών για την εκτέλεση αποστολών.\nΡΗΤΟ: "Ο ΤΟΛΜΩΝ ΝΙΚΑ" (Η τόλμη είναι ο βασικότερος παράγοντας της νίκης).\nΠΑΡΑΣΤΑΣΗ: Το μυθικό πλοίο "ΑΡΓΩ" που χρησιμοποίησε ο Ιάσωνας. Συμβολίζει τις αμφίβιες επιχειρήσεις, αφού πρώτο αυτό χρησιμοποιήθηκε στην Αργοναυτική Εκστρατεία.\nΡΗΤΟ: Θαρσείν Χρή (Χρειάζεται θάρρος).\nΘαρσείν χρη τάχ' αύριον έσετ' άμεινον\nΧρειάζεται θάρρος, αύριο όλα θα είναι καλύτερα. Προτροπή της Θεάς Αθηνάς, που δια στόματος του Οδυσσέα απηύθυνε στους Έλληνες πολιορκητές της Τροίας, όταν σκέπτονταν να εγκαταλείψουν τις προσπάθειες και να επιστρέψουν στα σπίτια τους.\nΕΦΟΔΙΑΣΜΟΥ - ΜΕΤΑΦΟΡΩΝ\n(ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ)\nΠΑΡΑΣΤΑΣΗ: Σύμπλεγμα τροχού και ζεύγους πτερύγων, που συμβολίζουν τις μεταφορές και το ζωοφόρο κέρας της Αμάλθειας, που συμβολίζει τον εφοδιασμό.\nΡΗΤΟ: Χρόνου Φείδου (μην σπαταλάς τον χρόνο).\nΠΑΡΑΣΤΑΣΗ: : Ευζωνικό τσαρούχι και λόγχη επί όπλου. Η παράσταση αυτή σε συνδυασμό με το λογότυπο "ΑΕΡΑ" που είναι πολεμική ιαχή των Ελλήνων στρατιωτών, συμβολίζουν την ορμή του Έλληνα στρατιώτη. Η παραδοσιακή και συμβολική αξία του τσαρουχιού, ήταν μεγαλύτερη της πρακτικής, δηλαδή, το αδούλωτο πνεύμα των υπό τουρκικό ζυγό Ελλήνων ήθελε το τσαρούχι δυνατό και κατάλληλο για κλωτσιές κατά του κατακτητή. Για το λόγο αυτό η μύτη του τσαρουχιού καταλήγει σε αιχμηρή προεξοχή, η οποία αποκρύπτεται με πονηριά από μια όμορφη μαύρη φούντα, που επικάθεται με χάρη στο πάνω μέρος αυτής.\nΠολεμική ιαχή των Ελλήνων στρατιωτών (Ευζώνων), που αναφωνήθηκε από τους στρατιώτες του Πεζικού κατά τις εφόδους, αμέσως μετά το παράγγελμα "Εμπρός δια της λόγχης".\nΠΑΡΑΣΤΑΣΗ: Ασπίδα, με δύο (2) κεραυνούς να πέφτουν επί αυτής. Συμβολίζει σε συνδυασμό με το ρητό, το αραγές τείχος που σχηματίζεται από την ομοψυχία, το οποίο αποκρούει οποιαδήποτε επίθεση - απειλή.\nΡΗΤΟ: "ΑΛΕΕΣ ΑΡΙΣΤΟΙ ΑΠΑΝΤΩΝ" (Ενωμένοι, γενναιότεροι από όλους).\n"Λακεδαιμόνιοι κατά μεν ένα μαχόμενοι ουδαμών εισί κακίονες ανδρών, αλέες δε άριστοι ανδρών άπαντων".\n"Οι Λακεδαιμόνιοι όταν μάχονται ένας προς ένα δεν είναι κατώτεροι από κανένα, όταν όμως είναι ενωμένοι τότε είναι γενναιότεροι από όλους τους ανθρώπους".\nΠΑΡΑΣΤΑΣΗ: Κεφαλή κριού, που συμβολίζει τις πολιορκητικές μηχανές, οι οποίες σε διάφορες μορφές χρησιμοποιήθηκαν για την εκπόρθηση φρουρίων.\nΡΗΤΟ: "ΑΜ' ΕΠΟΣ ΑΜ' ΕΡΓΟΝ" (Συγχρόνως με το λόγο και το έργο).\nΠΕΖΙΚΟ - (ΣΧΟΛΕΣ)\nΠΑΡΑΣΤΑΣΗ: Κόκκινο φόντο, που συμβολίζει το αίμα των ανδρών του Πεζικού που θυσιάστηκαν στους αγώνες του έθνους, τυφέκιο και σπάθη, τα βασικά όπλα του Πεζικού που θεσπίστηκαν με το Β.Δ. της 2ας Μαρ. 1833 και λυχνία, σύμβολο λατρείας του Θεού και εκδήλωσης τιμής στους νεκρούς .\nΡΗΤΟ: "ΔΙΩΚΕ ΔΟΞΑΝ ΚΑΙ ΑΡΕΤΗΝ" (Να επιδιώκεις τη δόξα και την αρετή).\n(ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ 180 ΜΚ/Β ΧΩΚ)\nΠΑΡΑΣΤΑΣΗ: Δύο πυροβόλα χιαστί, αναπαριστούν το Πυροβολικό Μάχης και πύραυλος που συμβολίζει, αφενός το Α/Α Πυροβολικό και αφετέρου τις τεχνολογικές εξελίξεις του Όπλου .\nΡΗΤΟ: "ΙΣΧΥΣ ΔΙΑ ΤΗΣ ΓΝΩΣΕΩΣ" (Η ισχύς εξαρτάται - αποκτάται με τη γνώση).\nΣΔΑΕΕ - 2α ΤΑΞΥΠ\nΠΑΡΑΣΤΑΣΗ: Ασπίδα και δόρατα χιαστί πολεμιστή της αρχαίας Σπάρτης. Συμβολίζει τη ρώμη, τη μαχητικότητα και την αποφασιστικότητα των αρχαίων.\nΡΗΤΟ: "Ή ΤΑΝ Ή ΕΠΙ ΤΑΣ" (Ή αυτήν ή πάνω σ' αυτήν).\nΠροτροπή από τις Σπαρτιάτισσες μητέρες προς τους γιους τους, όταν τους έδιναν την ασπίδα κατά την αναχώρησή τους για πόλεμο. (Ή να φέρεις πίσω την ασπίδα ως νικητής, ή να σε φέρουν νεκρό πάνω σ' αυτήν).\nΠΑΡΑΣΤΑΣΗ: Η κεφαλή του Μ. Αλεξάνδρου σε μπλε φόντο πλαισιωμένο από πένα και ξίφος. Συμβολίζει την στρατηγική σύλληψη, τακτική εφαρμογής των σχεδίων και το χειρισμό των συνθηκών της μάχης, τα οποία σε συνδυασμό με την προσωπική γενναιότητα και το εκπολιτιστικό όραμα του έργου του Αλεξάνδρου, τον ανέδειξαν στο μεγάλο στρατηλάτη όλων των εποχών. Η πένα συμβολίζει σπουδή και μελέτη και το ξίφος είναι σύμβολο δυνάμεως.\nΡΗΤΟ: "ΣΤΡΑΤΗΓΗΣΕΝ ΠΡΟΣ ΤΟ ΝΙΚΗΣΑΙ" (Με στρατηγική σκέψη νίκησε).\nΑλεξάνδρω δε τον με τόπο η τύχη παρέσχεν, εστρατήγησεν δε των της τύχης υπαρχόντων προς το νικήσαι βελτίον.\nΟ Αλέξανδρος εκμεταλλεύθηκε την εύνοια της τύχης, που ήταν απόρροια του στρατηγικού\nσφάλματος του Δαρείου και πέτυχε μεγαλειώδη νίκη.\nΠΑΡΑΣΤΑΣΗ: Σύνθετη απεικόνιση του τίτλου της Σχολής, δύο τυφεκίων, δύο ξιφών, σωλήνα πυροβόλου και οβίδας, που συμβολίζουν τα ιστορικά όπλα πεζικό, Ιππικό και Πυροβολικό.\nΑκόμη πλαισιώνεται από το έτος ιδρύσεως της Σχολής, από δύο κλάδους δάφνης και επιστέφεται από το εθνόσημο (έμβλημα της Ελληνικής Δημοκρατίας).\nΡΗΤΟ: ΄Αρχαισθαι Μαθών ΄Αρχειν Επιστήσει (Αν μάθεις να διοικείσαι θα γνωρίζεις να διοικείς).\nΣόλων . Σοφός και κυβερνήτης της αρχαίας Αθήνας, 638-559 π.Χ.\nΠΑΡΑΣΤΑΣΗ: Ελληνική Σημαία, που υποδηλώνει την επάνδρωση με Στρατονόμους όλων των Σχηματισμών της Ελλάδας. Πάνω σε αυτήν, προβάλλεται περικεφαλαία, που εκφράζει τη σωματική ρώμη και ανδρεία των ανδρών της ΣΝ, ξίφος που συμβολίζει την ισχύ και αποφασιστικότητα κατά την επιβολή της τάξης και ζυγός, που συμβολίζει τη δικαιοσύνη.\nΡΗΤΟ: "ΝΟΜΟΙΣ ΠΕΙΘΟΥ"" (Υπάκουε ενσυνείδητα στους Νόμους).\nΠΑΡΑΣΤΑΣΗ: Σύμπλεγμα κουκουβάγιας και διπλού πέλεκυ. Συμβολίζει τη μάθηση και τη γνώση (κουκουβάγια, σύμβολο των γραμμάτων και της σοφίας κατά την αρχαιότητα) καθώς και τη δύναμη - ισχύ (πέλεκυς, ως πολεμικό όπλο σύμβολο δύναμης του τιμωρού).\nΡΗΤΟ: "ΑΠΑΝΤΩΝ ΤΙΜΙΩΤΕΡΟΝ ΠΑΤΡΙΣ" (Από όλα τα πράγματα πολυτιμότερο είναι η πατρίδα).\nΣΩΜΑ ΕΡΕΥΝΑΣ ΚΑΙ ΠΛΗΡΟΦΟΡΙΚΗΣ - (ΣΧΟΛΗ - ΚΕΤΕΣ)\nΠΑΡΑΣΤΑΣΗ: Διπλός κεραυνός και αρχαίο ελληνικό ξίφος χιαστί, περιβαλλόμενα από την τροχιά ηλεκτρονίου. Συμβολίζει, τη σύγχρονη μικροηλεκτρονική ψηφιακή τεχνολογία πληροφορικής (ηλεκτρόνιο), την πληροφορία με την ευρύτερη έννοια (διπλός κεραυνός) και τη μαχητική ισχύ υπέρ της αναβάθμισης, της οποίας, τίθεται η τεχνολογία της πληροφορίας (ξίφος).\nΡΗΤΟ: "ΖΗΤΕΙ ΤΑ ΒΕΛΤΙΩ" (Να αναζητάς τα καλύτερα, υψηλότερους, καλύτερους και\n"Αυτά που έχεις επιτύχει να προσπαθείς να τα διατηρείς, αλλά συγχρόνως να αναζητάς\nυψηλότερους, καλύτερους και αποτελεσματικότερους στόχους.\nΠΑΡΑΣΤΑΣΗ: Γραμμικό σχέδιο που παριστάνει περιστέρι, το οποίο θεωρείται ο πρώτος ταχυδρόμος του κόσμου, κλαδιά ελιάς, σύμβολο ειρήνης και ταχυδρομικό κέρας (σάλπιγγα), σύμβολο του Ταχυδρομικού Σώματος.\nΡΗΤΟ: "ΣΠΕΥΔΕ ΒΡΑΔΕΩΣ"\nΧείλων (6ος π.Χ. αιώνας).\nΤαυτόσημο με την εκτέλεση του έργου του Ταχυδρομικού, το οποίο με σταθερές και προσεκτικές ενέργειες γρήγορα εκπληρώνει την αποστολή του.\nΤΕΘΩΡΑΚΙΣΜΕΝΑ - (ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ)\nΠΑΡΑΣΤΑΣΗ: Σπάθες χιαστί με πέταλο αλόγου, που συμβολίζουν το παλαιό ιππικό, που ελισσόταν έφιππο και πεζή, άρμα μάχης, που συμβολίζει το σύγχρονο Όπλο των Τεθωρακισμένων με την ισχύ πυρός και κρούσης, διάδοχος του ιππικού.\nΡΗΤΟ: "ΟΠΟΥ Η ΔΟΞΑ ΚΑΙ ΤΟ ΚΑΘΗΚΟΝ" (Εκεί όπου καλεί η δόξα και το καθήκον)\nΤΕΧΝΙΚΟ - (ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ)\nΠΑΡΑΣΤΑΣΗ: Κλειδί - κατσαβίδι - λυχνία, που συμβολίζουν "τα τεχνικά μέσα στην υπηρεσία της γνώσης".\nΡΗΤΟ: "ΘΕΛΕΙΝ ΕΣΤΙ ΔΥΝΑΣΘΑΙ" (Εάν θέλεις, μπορείς. Η θέληση είναι δύναμη).\nΠΑΡΑΣΤΑΣΗ: Βακτηρία με φίδι ελισσόμενο επί αυτής και περικεφαλαία. Η βακτηρία είναι σύμβολο των ιατρών της αρχαιότητας, που περιόδευαν στις πόλεις προσφέροντας τις υπηρεσίες τους στους ασθενείς. Το φίδι είναι το κατεξοχήν σύμβολο του Θεού της υγείας, Ασκληπιού και η χρησιμοποίησή του από τους αρχαίους Έλληνες είχε την έννοια, ότι, όπως τα φίδια αποβάλλοντας το παλιό τους δέρμα φαίνονται πάντα νέα, έτσι και ο Θεός της υγείας θεραπεύοντας τις νόσους των ανθρώπων διαφυλάσσει τη νεότητά τους. Η περικεφαλαία είναι έμβλημα του Στρατού Ξηράς και η απεικόνισή της δεικνύει ότι το έμβλημα εκφράζει το Υγειονομικό του Στρατού Ξηράς.\nΡΗΤΟ: "ΤΗ ΤΟΥ ΙΗΤΡΟΥ ΕΠΙΕΙΚΕΙΗ ΕΥΔΟΚΕΟΝΤΕΣ" (Έχοντας εμπιστοσύνη στην αγάπη του ιατρού για τον άνθρωπο).\nΑπό κείμενα του έργου της Ιπποκρατικής συλλογής "Παραγγελίαι".\nΥΛΙΚΟΥ ΠΟΛΕΜΟΥ - (ΣΧΟΛΗ - ΚΕΝΤΡΟ ΕΚΠΑΙΔΕΥΣΗΣ)\nΠΑΡΑΣΤΑΣΗ: Τόξο και φαρέτρα με βέλη. Η φαρέτρα συμβολίζει τον εκπαιδευόμενο και τα\nβέλη τις γνώσεις, που παρέχονται σ' αυτόν από το Κέντρο Εκπαίδευσης.\nΡΗΤΟ: "ΑΡΧΗ ΗΜΙΣΥ ΠΑΝΤΟΣ" (Η καλή αρχή ισοδυναμεί με το μισό του όλου έργου).\nΠΑΡΑΣΤΑΣΗ: Ο Κέρβερος, το τρικέφαλο μυθολογικό τέρας που είχε ορισθεί από τους θεούς του Ολύμπου ως φύλακας των πυλών του Άδη. Συμβολίζει το καθήκον, τη θέληση και τη δυνατότητα της Μεραρχίας να φυλάει, ως άλλος Κέρβερος, τις πύλες που της εμπιστεύθηκε\nΡΗΤΟ: "ΦΥΛΑΚΕΣ ΓΡΗΓΟΡΕΙΤΕ". Είναι σύνθημα προερχόμενο από τη Βυζαντινή Αυτοκρατορία, τότε που τη φύλαξη των ανατολικών συνόρων της είχαν αναλάβει άγρυπνα σκληροτράχηλοι φρουροί, οι "Ακρίτες", και με αυτό το σύνθημα ευρίσκοντο σε διαρκή εγρήγορση και ετοιμότητα.\nΠΑΡΑΣΤΑΣΗ: Λέοντας, ο βασιλιάς των ζώων. Συμβολίζει το δυναμισμό, την υπερηφάνεια και το δέος τα οποία εμπνέει αυτός και αλληγορικά η Μεραρχία, σε κάθε επίδοξο επιδρομέα ή αντίπαλο.\nΡΗΤΟ: "ΜΟΝΟΣ ΚΑΙ ΜΕΤΑ ΠΟΛΛΩΝ". (Και μόνος και με τη βοήθεια άλλων).\n"Ου καταισχυνώ όπλα τα ιερά ουδ' εγκαταλείψω τον παραστάτην ότω αν στοιχήσω· αμυνώ δε υπέρ ιερών και οσίων και μόνος και μετά πολλών...".\n"Δεν θα ντροπιάσω τα όπλα τα ιερά και ούτε θα εγκαταλείψω τον συμπολεμιστή μου με οποιονδήποτε και αν ταχθώ στη γραμμή, θα υπερασπίσω δε τα ιερά και τα όσια και μόνος και με άλλους..."\nΠΑΡΑΣΤΑΣΗ: Κένταυρος έτοιμος να εκτοξεύσει βέλος. Το σώμα αλόγου συμβολίζει τη δύναμη και επιθετικότητα του άρματος, το ανθρώπινο σώμα συμβολίζει τον αρματιστή που ελέγχει και κατευθύνει το άρμα του.\nΡΗΤΟ: Υπό Σκιή - (Υπό σκιά)\nΛακεδαιμονίων δε και Θεσπιέων τοιούτων γενομένων, όμως λέγεται άριστος ανήρ γε-νέσθαι Σπαρτιάτης Διηνέκης· τον τόδε φασί ειπείν το έπος ή συμμίξαι σφέας τοίσι Μήδοισι, πειθόμενον προς τευ των Τρηχινίων ως επεάν οι βάρβαροι απιέωσι τα τοξεύματα, τον ήλιον υπό του πλήθεος των οϊστών αποκρύπτουσι· τοσούτο πλήθος αυτών είναι· τον δε ουκ εκπλαγέντος τούτοισι ειπείν, εν αλογίη ποιευόμενον το Μήδων πλήθος, ως πάντα σφι αγαθά ο Τρηχίνιος ξείνος αγγέλοι, ει αποκρυπτόντων των Μήδων τον ήλιον υπό σκιή έσοιτο προς αυτούς η μάχη και ουκ εν ηλίω.\nΤέτοιο ηρωϊσμό έδειξαν οι Λακεδαιμόνιοι και οι Θεσπιείς. Εν τούτοις λέγεται ότι πιο γενναίος απ' όλους αποδείχθηκε ο Σπαρτιάτης Διηνέκης, ο οποίος, προτού συμπλακούν με τους Μήδους, είπε αυτά τα λόγια. Όταν, δηλαδή, άκουσε από κάποιο Τραχίνιο, ότι όταν οι βάρβαροι τοξεύουν, ο ήλιος κρύπτεται από το πλήθος των βελών - τόσο πολλά είναι - αυτός χωρίς να δώσει σημασία στο πλήθος των Μήδων, απάντησε, ότι ο ξένος Τραχίνιος μόνο καλές ειδήσεις τους έφερε, γιατί εάν οι Μήδοι κρύψουν τον ήλιο, τότε οι Έλληνες θα δώσουν τη μάχη υπό σκιά και όχι υπό τον ήλιο.\nΡΗΤΟ: Θνήσκε Υπέρ Πατρίδος. (Να πεθάνεις για χάρη της πατρίδας σου).\nΣημαίνει ότι, πρέπει ο πολίτης και ο στρατιώτης πρέπει να αγωνίζεται και να πεθαίνει για τη σωτηρία και την ακεραιότητα της πατρίδας του.\nΡΗΤΟ: Ου Πόσοι Αλλά Πού (Όχι πόσοι, αλλά που).\nΟύκ έφη δε τους Λακεδαιμονίους ερωτάν πόσοι εισίν οι πολέμιοι αλλά που εισίν.\nΠΑΡΑΣΤΑΣΗ: Το πρώτο άρμα του Ελληνικού Στρατού (Κένταυρος), επί αυτού προβολή αλόγου, στο πάνω μέρος βυζαντινός σταυρός, που πλαισιώνονται με φύλλα δάφνης. Συμβολίζει την παράδοση και το πνεύμα του Ιππικού, το σύνδεσμο μεταξύ Ιππικού και Τεθωρακισμένων, αλλά και τη βυζαντινή παράδοση.\nΡΗΤΟ: Εν Τούτω Νίκα (Με αυτό νικάς).\nΤο όραμα που είδε στον ουρανό ο Μέγας Κων/νος (φωτεινός σταυρός με την επιγραφή, Εν Τούτω Νίκα, πριν από τη μάχη κατά των στρατευμάτων του Μαξεντίου, στη Μουλβία (γέφυρα του Τίβερη ποταμού) το 312 μ.Χ. Η εικόνα αυτή του οράματος αποτέλεσε το βυζαντινό λάβαρο - την πρώτη χριστιανική σημαία - με το οποίο ο στρατός του Βυζαντίου κατανίκησε το στρατό του Μαξεντίου.\nΠΑΡΑΣΤΑΣΗ: Αρχαίο κράνος και σύγχρονο άρμα μάχης. Συμβολίζει την εξέλιξη της αμυντικής προστασίας του Έλληνα μαχητή δια μέσου των αιώνων.\nΡΗΤΟ: Ου Καταισχυνώ ΄Οπλα. Δεν θα ντροπιάσω τα όπλα.\nΟυ καταισχυνώ όπλα τα ιερά, ουδ' εγκαταλείψω τον παραστάτην ότω αν στοιχίσω, αμυνώ δε υπέρ ιερών και οσίων, και μόνος και μετά πολλών....\nΔεν θα ντροπιάσω τα ιερά όπλα, ούτε θα εγκαταλείψω τον συμπολεμιστή μου με οποιονδήποτε και αν ταχθώ στη γραμμή και θα υπερασπίσω, δε, τα ιερά και τα όσια και μόνος και με άλλους.\nΠΑΡΑΣΤΑΣΗ: Άρμα και πάνω από αυτό, Κένταυρος. Συμβολίζει, το σύγχρονο βασικό στοιχείο της Ταξιαρχίας (άρμα) και την ορμητικότητα, την ταχύτητα, τη δύναμη και κυρίως το δεσμό του ιππέα με το άλογο και κατ΄ επέκταση του τεθωρακισμένου μαχητή με το πολεμικό του όχημα, το άρμα.\nΡΗΤΟ: Καιρόν Πρόσμενε (Περίμενε την κατάλληλη ευκαιρία).\nΑναρτήθηκε από korosisgeorge στις 8:42 π.μ.


Οικογενειακές διακοπές 2014 :: plasline-n\nΟικογενειακές διακοπές 2014\nΤο Τ.Υ.Π.Ε.Τ. δίνει και εφέτος τη δυνατότητα στους ασφαλισμένους και τα μέλη των οικογενειών τους να λάβουν μέρος στα προγράμματα οικογενειακών διακοπών, πραγματοποιώντας οικονομικές διακοπές στις πανέμορφες και ανακαινισμένες εγκαταστάσεις των κατασκηνώσεών του.\nΛίγες ημέρες μετά τη λήξη της κατασκηνωτικής περιόδου στη Λούτσα Πρέβεζας και τη Χαλκιδική, όσοι συνάδελφοι επιθυμούν, μπορούν να συμμετάσχουν στα επταήμερα προγράμματα οικογενειακών διακοπών που το Ταμείο Υγείας προσφέρει, στην περιοχή της επιλογής τους.\nΣε χώρους που συνδυάζουν το πράσινο και το γαλάζιο, καθώς η πευκόφυτη πυκνή βλάστηση των κατασκηνώσεων αγγίζει τα καταγάλανα νερά των ελληνικών θαλασσών, μπορεί κανείς να περάσει αξέχαστες διακοπές, ξεφεύγοντας από την κούραση και το άγχος της καθημερινότητας.\nΤο Ταμείο Υγείας προσφέρει άνετη διαμονή στα ανακαινισμένα δωμάτια των κατασκηνώσεων, αθλητικούς χώρους για μικρούς και μεγάλους και καλής ποιότητας διατροφή. Το σημαντικότερο είναι ότι από οι χώροι των εγκαταστάσεων του Ταμείου Υγείας αποτελούν εφαλτήριο διοργάνωσης όμορφων εκδρομών σε πανέμορφους τουριστικούς και ιστορικούς τόπους, γνωρίζοντας τις ομορφιές της ελληνικής φύσης!\nΕπίσης, το Ταμείο Υγείας παρέχει τη δυνατότητα στα ασφαλισμένα μέλη που το επιθυμούν, να επισκεφθούν μαζί με τις οικογένειές\tτους, σε επταήμερη βάση, το γραφικό θέρετρο Κάτω Ολύμπου στο χωριό της Ραψάνης.\nΤΙΜΗ ΣΥΜΜΕΤΟΧΗΣ ΓΙΑ ΚΑΘΕ ΕΠΤΑΗΜΕΡΟ:€ 150,00 ανά άτομο & € 105,00 για παιδιά ηλικίας 4 - 12 ετών.Στην τιμή συμπεριλαμβάνεται η διαμονή, το πρωινό και ένα γεύμα ημερησίως.


04/12/15, ΗΔ Δημοτικού Συμβουλίου 33 (συνεδρίαση 09/12/2015, ώρα 14:00) | Αρχείο | Επικαιρότητα | Δήμος Ρεθύμνου - Επίσημη Ιστοσελίδα\nΑρχική»Επικαιρότητα»... »Αρχείο»04/12/15, ΗΔ Δημοτικού Συμβουλίου 33 (συνεδρίαση 09/12/2015, ώρα 14:00)\n04/12/15, ΗΔ Δημοτικού Συμβουλίου 33 (συνεδρίαση 09/12/2015, ώρα 14:00)\nΑριθ. Πρόσκλησης 33 Ρέθυμνο 04.12.2015\nΠαρακαλούμε να έρθετε στη συνεδρίαση του Δημοτικού Συμβουλίου Ρεθύμνης, που θα γίνει στις 09.12.2015 ημέρα Τετάρτη και ώρα 14:00 στην αίθουσα του Δημαρχείου, για συζήτηση και λήψη απόφασης στα παρακάτω θέματα:\n1.\tΠαραλαβή και έγκριση της μελέτης “Μελέτη του μικροκλίματος της περιοχής Δυτικά του κτιρίου της Περιφερειακής Ενότητας Ρεθύμνης (Parking Νομαρχίας) για το έργο Βιοκλιματικές αναβαθμίσεις ανοικτών δημόσιων χώρων Δ. Ρεθύμνης (Δυτικό παραλιακό μέτωπο)” (εισηγητής κ. Αλεφαντινός).\n2.\tΧορήγηση παράτασης ολοκλήρωσης έργων (εισηγητής κ. Αλεφαντινός).\n3.\tΈγκριση ανακεφαλαιωτικών πινάκων έργων (εισηγητής κ. Αλεφαντινός).\n4.\tΟρισμός τρόπου εκτέλεσης έργων (εισηγητής κ. Αλεφαντινός).\n5.\tΈγκριση πρωτοκόλλου προσωρινής παραλαβής του έργου “Κατασκευή τοιχίων αντιστήριξης στο Φωτεινού και σε Οικισμούς της Δ.Ε. Λαππαίων” (εισηγητής κ. Αλεφαντινός).\n6.\tΑπευθείας ανάθεση της Προμήθειας «Προμήθεια πέντε Οχημάτων για τις ανάγκες του Δήμου Ρεθύμνης» (εισηγητής κ. Λελεδάκης).\n7.\tΣυγκρότηση επιτροπής παραλαβής ενός μεταχειρισμένου φορτηγού αυτοκινήτου για τις ανάγκες μετακίνησης των ηλεκτρολογικών συνεργείων της Τεχνικής Υπηρεσίας (εισηγητής κ. Λελεδάκης).\n8.\tΈγκριση της υπ' αρ. 168/15 απόφασης του Δ.Σ. της ΔΕΥΑΡ περί σύνταξης κανονισμού λειτουργίας δικτύων άρδευσης ΔΕΥΑΡ (εισηγητής κ. Μαλάς).\n9.\tΈγκριση αποφάσεων των Ν.Π. “Κοινωνική Πολιτική και Μουσική Παιδεία Δήμου Ρεθύμνης”, “Δημοτικό Λιμενικό Ταμείο Ρεθύμνου” και “ΚΕΔΗΡ” περί έγκρισης προϋπολογισμού και Ολοκληρωμένου Πλαισίου Δράσης οικ. Έτους 2015 (εισηγητές κ. Τσιομπίκας, κα Κουτσαλεδάκη, κ. Ηλιάκης).\n10.\tΈγκριση απολογισμών οικονομικού έτους 2014 των Σχολικών Επιτροπών του Δήμου Ρεθύμνης (εισηγητές κ. Μαθιουδάκης και κ. Λαχνιδάκης).\n11.\tΈγκριση της υπ' αρ. 360/15 απόφασης του Δ.Σ. του Δημοτικού Λιμενικού Ταμείου Ρεθύμνου περί έγκρισης οικονομικών καταστάσεων χρήσεως 2014 (εισηγήτρια κα Κουτσαλεδάκη).\n13.\tΚατανομή πιστώσεων στις Σχολικές Επιτροπές του Δήμου Ρεθύμνης (εισηγητής κ. Γεωργαλής).\n14.\tΤροποποίηση της υπ' αρ. 694/14 απόφασης Δ.Σ. περί επιβολής προστίμων παράνομης διαφήμισης (εισηγητής κ. Σπανουδάκης).\n15.\tΈγκριση της υπ' αρ. 7/2015 απόφασης της Επιτροπής Συμβιβαστικής Επίλυσης Φορολογικών Διαφορών (εισηγητής κ. Λαχνιδάκης).\n16.\tΟνοματοθεσία οδών και πλατειών (εισηγητής κ. Πρόεδρος).\n17.\tΠαραχώρηση δικαιώματος χρήσης οικογενειακού τάφου στο Δημοτικό Νεκροταφείο της Τ.Κ. Γωνιάς (εισηγητής κ. Σπανουδάκης).\n18.\tΠαραχώρηση χρήσης του παλαιού Δημοτικού Σχολείου Κάτω Μαλακίου προς τον «Εκπολιτιστικό Σύλλογο Μαλλακίων» (εισηγητής κ. Γεωργαλής).\n19.\tΠαραχώρηση χρήσης δημοτικών χώρων για την πραγματοποίηση εκδηλώσεων (εισηγητής κ. Πρόεδρος).\n20.\tΨήφιση πίστωσης για μετάφραση κειμένων (εισηγήτρια κα Μπιρλιράκη).\n09/12/15, Ανακοίνωση: Ζωντανή αναμετάδoση της Συνεδρίασης 33 του Δημοτικού Συμβουλίου μέσω Ίντερνετ


iOS 10 - Συγχώνευση προσώπων στην εφαρμογή Φωτογραφίες - ired.gr\niOS 10 - Συγχώνευση προσώπων στην εφαρμογή Φωτογραφίες\nΠώς να συγχωνεύσετε πρόσωπα στις Φωτογραφίες και να βελτιώσετε την αναγνώριση προσώπων.\nΜια από τις πολλές καινούργιες δυνατότητες στο iOS 10 είναι και η αναγνώριση προσώπων, η οποία αυτόματα σαρώνει κάθε φωτογραφία στο iPhone, iPad, ή στο iPod Touch, αποφασίζει εάν υπάρχουν πρόσωπα και αν μπορεί να τα ξεχωρίσει, και μετά αυτόματα τακτοποιεί αυτές τις φωτογραφίες μέσα σε ένα άλμπουμ με το όνομα «Άτομα».\nΤο χαρακτηριστικό της αναγνώρισης προσώπων στις φωτογραφίες του iOS 10 είναι αρκετά ακριβές, αλλά μερικές φορές μπορεί λανθασμένα να αναγνωρίσει το ίδιο πρόσωπο σαν πολλά διαφορετικά άτομα. Αυτό συμβαίνει ιδιαίτερα αν αλλάζετε κόμμωση, φοράτε ή δεν φοράτε καπέλα, κερδίσετε ή χάσετε βάρος, έχετε μούσι ή το ξυρίσετε, και οτιδήποτε άλλο που θα μπορούσε να αλλάξει την εμφάνιση ενός ατόμου.\nΕυτυχώς, είναι πολύ εύκολο να συγχωνεύσουμε διαφορετικά πρόσωπα στο album φωτογραφιών «Άτομα», κάτι που είναι και ο απλούστερος τρόπος για να διορθώσουμε αστοχίες του προγράμματος.\nΑυτή η διαδικασία φαίνεται να βοηθάει το χαρακτηριστικό αναγνώρισης προσώπων ώστε να γίνεται πιο ακριβές, καθώς όπως φαίνεται “μαθαίνει” από τις συγχωνεύσεις προσώπων που κάνουμε και αναγνωρίζει έτσι πρόσωπα σε διαφορετικές συνθήκες. Ας δούμε λοιπόν, πώς γίνεται αυτή η διαδικασία και θα συζητήσουμε επίσης τα χαρακτηριστικά της αναγνώρισης προσώπων λίγο περισσότερο, όπως και το ότι δεν μπορούμε προς το παρόν να την απενεργοποιήσουμε.\nΔείτε ακόμη: iOS 10 - Η τεχνητή νοημοσύνη βρίσκει φωτογραφίες και σας επιτρέπει να πληκτρολογείτε πιο γρήγορα\nΠώς συγχωνεύονται πρόσωπα στις φωτογραφίες του iOS\nΑνοίξτε την εφαρμογή Φωτογραφίες, πηγαίνετε στα «Άλμπουμ», και μετά στα «Άτομα».\nΠατήστε το πλήκτρο «Επιλογή» στην άνω δεξιά γωνία.\nΤώρα, πατήστε σε κάθε πρόσωπο που θέλετε να συγχωνεύσετε, επιλέγοντας τουλάχιστον δύο διαφορετικά πρόσωπα. Πατήστε το «Συγχώνευση» στην κάτω δεξιά γωνία.\nΕπιβεβαιώστε ότι θέλετε πράγματι να συγχωνεύσετε τα πρόσωπα που έχετε επιλέξει.\nΕπαναλάβετε τη διαδικασία όσες φορές είναι απαραίτητο μέχρι να μείνετε ικανοποιημένοι.\nΤο άλμπουμ των ατόμων θα διαρρυθμιστεί εκ νέου και η αναγνώριση προσώπων θα γίνεται όλο και πιο ακριβής μετά από κάθε συγχώνευση.\nΜπορώ να απενεργοποιήσω την αναγνώριση προσώπων;\nΚάποιοι χρήστες ίσως αποφασίσουν ότι θα προτιμούσαν να απενεργοποιήσουν το χαρακτηριστικό της αναγνώρισης προσώπων στο άλμπουμ των ατόμων στο iOS 10, για διάφορους λόγους.\nΔυστυχώς όμως, κάτι τέτοιο δεν είναι δυνατόν προς το παρόν, και σύμφωνα με την επίσημη απάντηση της Apple, δεν υπάρχει ακόμη δυνατότητα απενεργοποίησης της αναγνώρισης προσώπων στο iOS 10.\nΕίναι αλήθεια, πως μία τέτοια παράλειψη είναι παράξενη για μια εταιρεία που περηφανεύεται για την προστασία του απορρήτου και τις δυνατότητες επιλογής.\nΑς ελπίσουμε ότι κάτι τέτοιο θα αλλάξει σε μελλοντικές αναβαθμίσεις και θα έχουμε μια απλή επιλογή που θα επιτρέπει να απενεργοποιούμε την αναγνώριση προσώπων εάν το θέλουμε, καθώς πολλοί χρήστες και υπέρμαχοι του απορρήτου θα προτιμούσαν να μην έχουν τέτοια δυνατότητα στις φωτογραφίες τους, μέσα στις συσκευές στους, ή τουλάχιστον θα ήθελαν να την ελέγχουν.\nΌπως και να έχει, η λειτουργία αυτή, σύμφωνα με την Apple, γίνεται ολοκληρωτικά τοπικά με τη βοήθεια των αποθηκευμένων δεδομένων στη συσκευή χρήστη, και χωρίς την βοήθεια υπηρεσιών από το διαδίκτυο, το σύννεφο, ή οποιαδήποτε άλλη απομακρυσμένη υπηρεσία, πράγμα που σημαίνει ότι ούτε η Apple ούτε οποιοσδήποτε άλλος μπορεί να έχει πρόσβαση στις πληροφορίες μας.\nΑυτό θα μπορούσε να καθησυχάσει πάρα πολλούς όσον αφορά το απόρρητο, ωστόσο όλοι δεν θα μείνουν ευχαριστημένοι.\nΔείτε ακόμη: iOS 10 - Εξετάζοντας τα νέα χαρακτηριστικά των έξυπνων φωτογραφιών


Άκαρπα συλλαλητήρια - Ειδήσεις - Πολιτική - Η Φωνή της Ρωσίας\n14 Δεκεμβρίου 2012, 15:10 0\nΤις μαζικές εκδηλώσεις διαμαρτυρίας, που άρχισαν στα τέλη του περασμένου έτους μετά τις βουλευτικές εκλογές, σήμερα υποστηρίζουν μόνο οι τέσσερις από τους δέκα ερωτηθέντες Ρώσους, βασικά κάτοικοι των μεγάλων πόλεων. Άλλοι τόσοι εκφράζουν γι΄αυτές αρνητική γνώμη. Μάλιστα μόνο το ένα τέταρτο των Ρώσων δεν αμφιβάλλει ότι αυτές είχαν αισθητό αποτέλεσμα και με κάποιο τρόπο έχουν αλλάξει προς το καλύτερο την κατάσταση στη χώρα. Η συντριπτική πλειονότητα, αντίθετα, είναι πεπεισμένη ότι η αποτελεσματικότητα του κινήματος διαμαρτυρίας είναι το λιγότερο αμφίβολη. Σε περίπτωση νέων εκδηλώσεων της αντιπολίτευσης, που θα συνδέονται με την «καθαρότητα» κάποιων εκλογών, είναι πρόθυμο να συμμετάσχει σ΄αυτές μόνο το 20% των ερωτηθέντων.\nΤίποτα το εκπληκτικό στα αποτελέσματα της έρευνας των κοινωνιολόγων δεν υπάρχει. Οι ηγέτες της αντιπολίτευσης ουσιαστικά δεν έχουν προτείνει στους υποστηριχτές τους οποιοδήποτε σαφές και εποικοδομητικό πρόγραμμα, αλλά επιδίδονταν βασικά σε κριτική της σημερινής κυβέρνησης. Αυτό δήλωσε σε συνέντευξη που παραχώρησε στη "Φωνή της Ρωσίας" ο πολιτικός αναλυτής Αλεξέι Ζούντιν:\n- Τα στοιχεία των κοινωνιολόγων επιβεβαιώνουν την τάση, η οποία είχε εκδηλωθεί εδώ και πολύ καιρό. Η σχέση μεταξύ των ενεργειών ή της απραξίας των ηγετών της αντιπολίτευσης και του γεγονότος ότι το κίνημα σήμερα περνά περίοδο παρακμής, είναι άμεση. Γι΄αυτούς σημασία είχε η διαμαρτυρία σαν τέτοια. Και η παράταση της διαμαρτυρίας στους δρόμους όσο το δυνατό περισσότερο. Ενώ η κοινωνία και συγκεκριμένα εκείνο το μέρος της, το οποίο αρχικά έβλεπε με συμπάθεια το κίνημα διαμαρτυρίας, ήθελε μια περιεκτική και εποικοδομητική ημερήσια διάταξη. Γι΄αυτούς τους ανθρώπους η διαμαρτυρία ήταν μάλλον μέσο, παρά στόχος. Ενώ για τους διοργανωτές – αντίθετα, σημασία είχε μόνο η διαμαρτυρία.\nΌσον αφορά τα βασικά συνθήματα των «διαφωνούντων» για την απομάκρυνση του Πούτιν από την εξουσία, αυτά δεν τα υποστηρίζει το 57% των ερωτηθέντων και μόνο το 7% τα θεωρεί απόλυτα αποδεκτά.\nΑναφορικά με την προσωπική δημοτικότητα των ιδίων των «δημιουργικών» και «χαρισματικών» ηγετών της αντιπολίτευσης – του νομικού και μπλόγκερ Αλεξέι Ναβάλνι και του πρώην πρωθυπουργού Μπορίς Νεμτσόφ, αυτούς τους εμπιστεύεται μόνο το 2 και το 3% των Ρώσων αντίστοιχα.\nΡωσία, εκδηλώσεις διαμαρτυρίας, αντιπολίτευση, Συλλαλητήριο, Πολιτική\nΟ Νόμος για τα συλλαλητήρια: η παραβίαση κοστίζει ακριβότερα\nΜεντβιέντιεφ: τα συλλαλητήρια έδειξαν την ωριμότητα της κοινωνίας


ΕΛΕΥΘΕΡΟΙ ΕΛΛΗΝΕΣ: Ήρθε η ΝΕΑ ΤΑΥΤΟΤΗΤΑ - Οι Άγ. Γέροντες προειδοποιούν - "ΕΙΝΑΙ ΙΣΟΝ ΤΟ ΣΦΡΑΓΙΣΜΑ !!!"\nΉρθε η ΝΕΑ ΤΑΥΤΟΤΗΤΑ - Οι Άγ. Γέροντες προειδοποιούν - "ΕΙΝΑΙ ΙΣΟΝ ΤΟ ΣΦΡΑΓΙΣΜΑ !!!"\nΑΠΟ ΤΟ ΦΕΒΡΟΥΑΡΙΟ ΤΟΥ 2020, ΣΑΣ ΕΙΧΑΜΕ ΕΝΗΜΕΡΩΣΕΙ ΣΤΟ ΚΑΝΑΛΙ ΜΑΣ ΟΤΙ ΤΕΛΗ ΤΟΥ 2021 ΕΡΧΕΤΑΙ Η ΝΕΑ ΗΛΕΚΤΡΟΝΙΚΗ ΤΑΥΤΟΤΗΤΑ, ΓΙΑ ΤΗΝ ΟΠΟΙΑ ΕΧΟΥΝ ΜΙΛΗΣΕΙ ΠΟΛΛΟΙ ΣΥΓΧΡΟΝΟΙ ΑΓΙΟΙ ΓΕΡΟΝΤΕΣ ΤΗΣ ΟΡΘΟΔΟΞΗΣ ΕΚΚΛΗΣΙΑΣ ΜΑΣ, ΟΠΩΣ: Ο ΑΓΙΟΣ ΠΑΪΣΙΟΣ Ο ΑΓΙΟΡΕΙΤΗΣ, Ο ΓΕΡΟΝΤΑΣ ΑΜΒΡΟΣΙΟΣ ΛΑΖΑΡΗΣ, Ο ΓΕΡΟΝΤΑΣ ΣΑΒΒΑΣ ΑΧΙΛΛΕΩΣ ΚΑΙ ΠΟΛΛΟΙ ΑΛΛΟΙ ΠΑΤΕΡΕΣ...\nΚΑΙ ΟΝΤΩΣ, ΑΚΡΙΒΩΣ ΣΤΟ ΤΕΛΟΣ ΤΟΥ 2021, ΗΛΘΕ Η ΠΡΩΤΗ ΕΦΑΡΜΟΓΗ ΤΗΣ ΝΕΑΣ ΗΛΕΚΤΡΟΝΙΚΗΣ ΤΑΥΤΟΤΗΤΑΣ, ΣΕ ΣΥΝΔΥΑΣΜΟ ΜΕ ΤΑ ΠΙΣΤΟΠΟΙΗΤΙΚΑ ΤΗΣ ΠΑΝΔΗΜΙΑΣ ΚΑΙ ΤΕΛΗ ΜΑΡΤΙΟΥ ΑΡΧΕΣ ΑΠΡΙΛΙΟΥ 2022, ΜΕ ΒΑΣΗ ΤΑ ΣΧΕΔΙΑ ΤΟΥΣ ΕΡΧΕΤΑΙ Η ΠΛΗΡΗΣ ΝΕΑ ΤΑΥΤΟΤΗΤΑ, - ΔΕΙΤΕ ΤΗΝ ΠΡΟΣΦΑΤΗ ΕΙΔΗΣΗ ΣΤΟ ΒΙΝΤΕΟ. ΦΥΣΙΚΑ, ΟΠΩΣ ΠΑΝΤΑ, Ο,ΤΙ ΣΧΕΔΙΑ ΚΑΙ ΝΑ ΚΑΝΟΥΝ, ΤΟ ΤΕΛΙΚΟ ΣΧΕΔΙΟ ΕΙΝΑΙ ΜΟΝΟ ΤΟ ΣΧΕΔΙΟ ΤΟΥ ΘΕΟΥ... ΕΙΔΟΜΕΝ... Τί θα πράξουν όμως οι Χριστιανοί; Την απάντηση μας τη δίνουν οι Άγιοι Γέροντες που ακούγονται στο βίντεο. είτε οι ίδιοι να ομιλούν, είτε από τα επίσημα γραφόμενά τους. Τι θα συμβεί εάν πάρουμε τη Νέα Ηλεκτρονική Ταυτότητα σύμφωνα με τους Άγιους Γέροντες της Εκκλησίας μας; Νομίζουμε οτι μπορούμε να πάρουμε την Ταυτότητα, αλλά στη συνέχεια να αρνηθούμε το Σφράγισμα της Αποκάλυψης; Ο Γέροντας Αμβρόσιος Λάζαρης μας δίνει ΜΙΑ ΦΟΒΕΡΗ ΑΠΑΝΤΗΣΗ στο θέμα, λέγοντάς μας στην ουσία οτι αν θα πάρουμε την νέα Ταυτότητα, θα χάσουμε την Θεία Χάρη και θα επιτρέψει ο Θεός να μας κυριεύσει ο σατανάς κι έτσι θα δεχθούμε και το Σφράγισμα χωρίς δυσκολία. Και αυτό θα συμβεί, διότι κατά τον Γέροντα, "Η ΤΑΥΤΟΤΗΣ ΕΙΝΑΙ ΙΣΟΝ ΤΟ ΣΦΡΑΓΙΣΜΑ". Αναφέρει χαρακτηριστικά: "ΑΝ ΤΗΝ ΤΑΥΤΟΤΗΤΑ ΣΟΥ ΕΣΥ ΤΗΝ ΠΑΡΕΙΣ ΚΑΙ ΤΗΝ ΕΧΕΙΣ ΣΤΗΝ ΤΣΕΠΗ, ΔΕΝ ΕΙΝΑΙ ΤΟ ΙΔΙΟ ΑΝ ΤΗΝ ΕΙΧΕΣ ΣΤΟ ΜΕΤΩΠΟ ΣΦΡΑΓΙΣΜΕΝΟΣ;" Πώς όμως θα αντιμετωπίσουν την κατάσταση αυτή οι Χριστιανοί; Την απάντηση αυτή, αλλά και πολλές άλλες συμβουλές, μας τις δίνουν, με τη Θεία Φώτισή τους, οι Άγιοι Γέροντες μέσα στο βίντεο. ΔΕΙΤΕ ΠΑΛΑΙΟΤΕΡΑ ΒΙΝΤΕΟ ΜΑΣ ΣΧΕΤΙΚΑ ΜΕ ΤΗ ΝΕΑ ΤΑΥΤΟΤΗΤΑ ΕΔΩ: Το δημοφιλές μας βίντεο: "Γ. Αμβρόσιος Λάζαρης: Όσοι πάρουν τη νέα ΤΑΥΤΟΤΗΤΑ, δεν έχουν μέρος με το Χριστό !!!" https://www.youtube.com/watch?v=L-Srt... Θέλεις να ΜΗΝ πάρεις τη ΝΕΑ ΤΑΥΤΟΤΗΤΑ; Προετοιμάσου από ΤΩΡΑ ενάντια στο ΗΛΕΚΤΡΟΝΙΚΟ ΦΑΚΕΛΩΜΑ !!! https://www.youtube.com/watch?v=kuZWJ... Πηγές μουσικής: https://www.youtube.com/watch?v=acwfG... Για τις λοιπές πηγές μουσικής, και οπτικοακουστικού υλικού και κειμένων, ανατρέξτε στις περιγραφές των βίντεο του καναλιού μας στους προηγούμενους συνδέσμους, αποσπάσματα των οποίων περιλαμβάνονται στο παρόν βίντεο. Άλλες πηγές αποσπασμάτων βίντεο: https://www.youtube.com/watch?v=v8tja... https://www.youtube.com/watch?v=HANVl... ΤΟ ΒΙΝΤΕΟ ΔΕΝ ΕΧΕΙ ΚΑΝΕΝΑ ΚΕΡΔΟΣΚΟΠΙΚΟ ΣΚΟΠΟ THIS IS A NON-PROFIT VIDEO Όλα τα βίντεο παραγωγής του καναλιού μας είναι ελεύθερα για αναμετάδοση. Καλό Πνευματικό Αγώνα αδελφοί Χριστιανοί, υπομονή κι έχει ο Θεός...\nΕτικέτες Ηλεκτρονικές Ταυτότητες, ταυτότητες, φακέλωμα, Χάραγμα


Eμπορικός πόλεμος ΗΠΑ-Κίνας: Ποιος θα νικήσει; | Διεθνής Πολιτική | News 24/7\nEμπορικός πόλεμος ΗΠΑ-Κίνας: Ποιος θα νικήσει;\nΕκτός από τους βασικούς «πρωταγωνιστές», πολλοί εκτιμούν ότι ο πόλεμος αυτός θα έχει θύματα πολλές άλλες χώρες του κόσμου\nΙανουαρίου 25 2017 12:53\nΚατά τη διάρκεια της προεκλογικής του εκστρατείας, ο νέος πρόεδρος των ΗΠΑ είχε επιτεθεί ανοιχτά εναντίον της Λαϊκής Κίνας. «Μας κλέβουν τις δουλειές… κρατάνε επίτηδες υποτιμημένο το νόμισμά τους… Όλα αυτά θα αλλάξουν όμως. Θα επιβάλουμε δασμούς 45% στο εμπόριο».\nΕίναι άραγε πιθανός ένας εμπορικός πόλεμος επί Ντόναλντ Τραμπ; Τί μπορεί να επιφυλάσσει το 2017 για τον ανερχόμενο γίγαντα της Ασίας;\nΣήμερα η Κίνα είναι ο μεγαλύτερος εμπορικός σύμμαχος των ΗΠΑ. Μάλιστα, οι συναλλαγές των δύο χωρών ανήλθαν σε 598 δισ. δολάρια το 2015, με τις αμερικανικές εξαγωγές προς την Κίνα στα 116 δισ. δολάρια και τις εισαγωγές στα 482 δισ. δολάρια.\nΓια το λόγο αυτό, σε περίπτωση που ξεσπάσει εμπορικός πόλεμος, και οι δύο θα χάσουν πολλά. Αξίζει παράλληλα να σημειωθεί ότι οι τρεις μεγαλύτερες κατηγορίες αμερικανικών εισαγωγών από την Κίνα είναι τα ηλεκτρονικά προϊόντα,όπως κινητά τηλέφωνα, τάμπλετς, υπολογιστές και εξοπλισμός δικτύων, με τη χώρα της Ασίας να αποτελεί το 70% του παγκόσμιου παραγωγού.\nΣυνεπώς, μια υψηλή δασμολόγηση στα προϊόντα της θα πλήξει την τσέπη εκατομμυρίων Αμερικανών καταναλωτών, καθώς θα μεταφραστεί τελικά σε φόρο επί των αγορών ηλεκτρονικών ειδών στις ΗΠΑ.\nΗ Κίνα προειδοποιεί\n«Ένας εμπορικός πόλεμος μεταξύ της Κίνας και των ΗΠΑ θα ζημιώσει και τις δύο χώρες», ανέφερε την Τρίτη η διεθνής έκδοση της εφημερίδας People’s Daily που ελέγχεται από το Πεκίνο. Η εφημερίδα εκφράζει τις ανησυχίες της κινεζικής ηγεσίας, για τον εμπορικό προστατευτισμό, αλλά και την αντί-κινεζική στάση που τηρεί ο νέος πρόεδρος των ΗΠΑ, Ντόναλντ Τραμπ.\n«Στην περίπτωση που ξεσπάσει ένας εμπορικός πόλεμος μεταξύ των ΗΠΑ και της Κίνας, θα υπάρξουν συνέπειες και για τις δύο χώρες», ανέφερε στη στήλη σχολιασμού της, η κινεζική εφημερίδα.\n«Στο τέλος, δε θα νικήσει κανένας, ενώ θα υπάρξουν αρνητικές συνέπειες και για άλλες χώρες. Αυτό το κακό θα προκληθεί σε άλλους, χωρίς να υπάρξουν οφέλη για τις ΗΠΑ ή την Κίνα», σημείωσε η ίδια εφημερίδα.


Onsports team\t22 Απριλίου 2018, 22:31\nΈξαλλος ο Ολυμπιακός, επεισόδιο Μάριν-διαιτητή και μήνυση!\nΠολλά παράπονα με τη διαιτησία του Κατσικογιάννη έχουν στον Ολυμπιακό.\nΕκνευρισμός υπάρχει στον Ολυμπιακό για τη διαιτησία της Ριζούπολης. Οι Πειραιώτες ζητούν πέναλτι και κόκκινη κάρτα Χουάντερσον στη φάση του 9', αλλά για χέρι εντός περιοχής του Κοντοέ στις καθυστερήσεις.\nΓια τις φάσεις αυτές έκανε αναφορά και ο Χρήστος Κόντης στη συνέντευξη Τύπου, ενώ υπήρξε και επεισόδιο ανάμεσα στον ρέφερι Κατσικογιάννη και τον Μάριν, με τον παίκτη να είναι έξαλλος μαζί του και να απειλεί με μήνυση επειδή τον έσπρωξε και τον έριξε στο χορτάρι στη φάση του πέναλτι στις καθυστερήσεις όταν και υπήρξαν διαμαρτυρίες.\nΚατά τη διάρκεια της συνέντευξης Τύπου μετά το ματς, ο Κώστας Καραπαπάς τόνισε χαρακτηριστικά: «Συνεχίζουν να ξεφτιλίζονται! Για ακόμα μία εβδομάδα βλέπουμε αυτόν τον εξευτελισμό με την διαιτησία. Κάθε βδομάδα που περνάει πιστεύουμε ότι αποκλείεται να δούμε μεγαλύτερη ξεφτίλα. Δυστυχώς έχει και παρακάτω! Δεν εξετάζουμε τι κάνει το ποδόσφαιρο και ποιος παίζει καλά, ή ποιος μπορεί να παίξει καλύτερα. Αυτό που εξετάζουμε είναι το παραποδόσφαιρο. Αυτοί που κυριαρχούν τα τελευταία χρόνια και έχουν κάνει το ποδόσφαιρο βάλτο, φορώντας τον μανδύα της εξυγίανσης. Ο σημερινός διαιτητής πνίγηκε από το άγχος, γνωρίζοντας προφανώς ότι ο ΠΑΟΚ δεν έχει καλό αποτέλεσμα στην αρχή του αγώνα και έκανε αυτά που είδατε όλοι στο γήπεδο. Τέσσερα πέναλτι, δύο από τα οποία θα σφύριζε και ο χειρότερος εχθρός μας. Δεν έχουμε ξαναδεί ποτέ διαιτητή να χτυπάει ποδοσφαιριστή μέσα στον αγωνιστικό χώρο! Θα κάνουμε όλες τις ενέργειες που πρέπει να κάνουμε. Χτίζουμε ήδη τον Ολυμπιακό της επόμενης ημέρας μια ομάδα που θα είναι πολύ καλύτερη και πρέπει όσοι αγαπούν πραγματικά το ποδόσφαιρο να αποφασίσουν να τελειώνουμε με το παραποδόσφαιρο!».\nΑπό την πλευρά του, ο Χρήστος Κόντης είπε:\n«Σίγουρα ξεκινήσαμε με ένα γκολ από την πλευρά του Απόλλωνα που δυνάμωσε μία ομάδα που θέλει να μείνει κατηγορία. Μετά αντιδράσαμε και βγάλαμε φάσεις. Όταν όμως έχεις στο α' μέρος καθαρή φάση που δεν δίνεται και το ίδιο και στο β' μέρος, είναι πρόβλημα. Ο διαιτητής έσπρωξε τον Μάριν και προσπαθήσαμε να τον κρατήσουμε στο γήπεδο. Έγιναν πράματα και θαύματα. Δεν μου αρέσει να μιλάω για διαιτησία, αλλά αυτό που γίνεται είναι τρομερό. Η πρώτη φάση του Χουάντερσον είναι κόκκινη κάρτα. Δεν παίρνουμε φάουλ και πέναλτι. Να παίρνουμε ό,τι αξίζουμε. Να μην παίρνουμε αυτά που δεν είναι. Εμείς λέμε να παίρνουμε ό,τι δικαιούμαστε. Σίγουρα αισθάνομαι πως δεν θα μας σέβονται. Δεν σέβονται τον Ολυμπιακό όταν σφυρίζουν έτσι. Να είναι να το πάρουμε. Να μην είναι να μην το πάρουμε», ανέφερε ο προπονητής των Πειραιωτών.\nΤώρα Euroleague: Τέλος ο Μπερτομέου! (photos)\n2 λεπτά πριν Κλήρωση Τζόκερ σήμερα (19/10/2021): Οι τυχεροί αριθμοί που κερδίζουν 600.000 ευρώ


Τι ΔΕΝ μπορεί να κατασχέσει η εφορία; | Arta Best\nΤι ΔΕΝ μπορεί να κατασχέσει η εφορία;\nΣτον απόηχο της είδησης ότι η Γενική Γραμματεία Δημοσίων Εσόδων έστειλε ηλεκτρονικά ραβασάκια…\nσε περίπου 50.000 φορολογούμενους που έχουν οφειλές από 30 έως και 500 ευρώ στην εφορία, πολλοί φορολογούμενοι αναρωτήθηκαν τι μπορεί να πάθουν αν αφήσουν απλήρωτους τους φόρους τους.\nΗ απάντηση είναι ότι η μη πληρωμή φόρων δεν είναι μια ευχάριστη κατάσταση καθώς οι προϊστάμενοι κ τα δικαστικά τμήματα των εφοριών που αναλαμβάνουν την είσπραξη έχουν μια σειρά από όπλα στα χέρια τους προκειμένου να αναγκάσουν όποιον δεν πληρώνει να πληρώσει.\n– δεν επιτρέπεται από τη νομοθεσία η ενεργοποίηση μέτρων αναγκαστικής είσπραξης στα χέρια του οφειλέτη εφόσον η βασική ληξιπρόθεσμη οφειλή είναι έως 500 ευρώ. Έτσι, εφόσον ένας φορολογούμενος χρωστά έως 500 ευρώ η εφορία δεν μπορεί, για παράδειγμα, να προχωρήσει στην κατάσχεση του αυτοκινήτου του, του ποσού που έχει στο ταμείο της επιχείρησής του ή ακόμη και ενός ακινήτου του.\n– επιτρέπονται οι κατασχέσεις στα χέρια τρίτων για ποσό οφειλής ακόμη και 0,01 ευρώ. Αυτό σημαίνει ότι ακόμη και για ποσό οφειλής, για παράδειγμα, 150 ευρώ η εφορία μπορεί να προχωρήσει σε κατάσχεση απαιτήσεων του οφειλέτη στα χέρια τρίτων, όπως είναι τα ενοίκια, οι απαιτήσεις από πελάτες κα Ειδικά για την διενέργεια κατασχέσεων σε τραπεζικούς λογαριασμούς του οφειλέτη ποσό υπολοίπου του λογαριασμού έως 50 ευρώ δεν μπορεί να κατασχεθεί\n– υπάρχουν συγκεκριμένα ακατάσχετα όρια από μισθούς, συντάξεις αλλά και έναν τραπεζικό λογαριασμό που δηλώνει ο φορολογούμενος ως ακατάσχετο στο taxisnet. Το ακατάσχετο όριο από μισθό ή σύνταξη είναι 1.000 ευρώ. Για το ποσό του μισθού ή της σύνταξης από 1.000 έως 1.500 ευρώ μπορεί να κατασχεθεί το 50% ενώ για το τμήμα του ποσού του μισθού ή της σύνταξης πάνω από 1.500 ευρώ κατάσχεται το σύνολο. Για παράδειγμα, από έναν συνταξιούχο με σύνταξη 800 ευρώ δεν γίνεται κατάσχεση. Αν η σύνταξη ή ο μισθός είναι 1.300 ευρώ τότε η εφορία μπορεί να κατάσχει κάθε μήνα το ποσό των 150 ευρώ. Αν ο μισθός είναι 2.000 τότε μπορεί να κατάσχει 750 ευρώ μηνιαίως. Τα κατασχετήρια για μισθούς ή συντάξεις αποστέλλονται στα λογιστήρια των επιχειρήσεων που εργάζονται οι μισθωτοί ή στα ασφαλιστικά ταμεία που καταβάλλουν τη σύνταξη.\n– για οφειλή άνω των 500 ευρώ ο προϊστάμενος της εφορίας μπορεί να κατασχέσει ακόμη και την κύρια κατοικία ενός οφειλέτη αν και υπάρχει εθιμικό δίκαιο ότι η κύρια κατοικία δεν κατάσχεται. Η έκδοση κατασχετηρίου δεν σημαίνει και αυτόματο πλειστηριασμό. Για να γίνει αυτό θα πρέπει ο έφορος να εντάξει το ακίνητο σε πρόγραμμα πλειστηριασμού. Καθόλη τη διάρκεια πριν την εκτέλεση των αναγκαστικών μέτρων είσπραξης ο οφειλέτης έχει το δικαίωμα να εντάξει την οφειλή του σε ρύθμιση και, υπό προϋποθέσεις, να παγώσει τις κατασχέσεις.\nΕπόμενο άρθροAΡΤΑ:Η Κυβέρνηση τιμωρεί τους εργαζομένους του Νοσοκομείου


Έτοιμη η Xiaomi στο Wuhan – 10.000 μηχανικοί θα ασχοληθούν σε AI και IoT | Techingreek.com\nΗ Xiaomi έχει αναπτυχθεί απίστευτα με τα καινοτόμα προϊόντα της. Πρόσφατα σε μια εκδήλωση, σημαντική για την εταιρεία, δημοσιεύθηκε το ΗΕΧ1810 στο Χονγκ Κονγκ. Η Xiaomi έχει επεκταθεί επιθετικά και προετοιμάζεται για το μέλλον και το Wuhan HQ είναι μόνο η αρχή. Τώρα τελευταία έχει γίνει μόδα καθώς κι άλλες μεγάλες εταιρείες όπως το Alibaba, Huawei και άλλες έχουν μεταφέρει μακριά τα παλιά τους επιχειρηματικά κέντρα σε νέα καινούργια.\nΗ Xiaomi πέρυσι κέρδισε το συμβόλαιο και άρχισε την ανάπτυξη της στο Wuhan. Εκεί θα είναι το νέο κεντρικό κατάστημα πωλήσεων και θα φιλοξενήσει περίπου 10.000 νέους μηχανικούς. Μια πρόσφατη συνέντευξη που πάρθηκε απ’ τους υπεύθυνους επιβεβαίωσε ότι το HQ θα είναι έτοιμο στο τέταρτο τρίμηνο του 2019.\nΤο κτίριο βρίσκεται σε μια υψηλή ζώνη τεχνολογίας, η περιοχή ονομάζεται central optics valley, η οποία δέχεται μεγάλη εισροή τεχνολογικών εταιρειών.\nΣύμφωνα με τον υπεύθυνο, το Xiaomi Wuhan HQ θα απασχολήσει νέους μηχανικούς και θα ηγηθεί στην τεχνολογία για ένα μεγάλο αριθμό κατηγοριών. Κάποια απ’ αυτά θα συμπεριλαμβάνουν Τεχνητή νοημοσύνη, Internet of Things (IoT), Big data, Cloud τεχνολογία, ηλεκτρονικό εμπόριο και δικό της οικονομικό τμήμα.\nΗ πανεπιστημιούπολη θα χωρίζεται σε δυο κτίρια: ένα κύριο κτίριο θα φιλοξενήσει τα γραφεία και ένα κτίριο θα φέρει έναν μεγάλο εκθεσιακό χώρο και τραπεζαρία.\n“Το Wuhan είναι ιδανικό για κέντρο Έρευνας και Ανάπτυξης, βρίσκεται στην κεντρική Κίνα και έχει πλούσια ταλέντα χάρη στα αξιόπιστα πανεπιστήμια που βρίσκονται στην περιοχή. Το σχέδιο είναι να κατασκευαστούν εκεί τα κεντρικά της εταιρείας με 10.000 προσωπικό, η Xiaomi θέλει να χτίσει στο Wuhan ένα νέο κέντρο, στην εποχή της τεχνητής νοημοσύνης”. Όλα αυτά ανέφερε ο ιδρυτής της Xiaomi Lei Jun, που είναι και ο ίδιος γέννημα θρέμμα του Wuhan.\nΕκτός απ’ την γοητεία να φτιάξεις ένα νέο κέντρο, οι περισσότερες εταιρείες θέλουν ήδη να φύγουν απ’ τα πολυπληθή κέντρα. Έτσι βρίσκουν ευκαιρίες από τοπικές διοικήσεις που προσφέρουν μειώσεις σε λειτουργικά κόστη.\nΓια να δώσουν κίνητρο μετεγκατάστασης των εργαζομένων σε άλλες περιοχές της Κίνας, η Xiaomi προσφέρει μισθό επιπέδου Πεκίνου, προνόμια και μπόνους μετακόμισης. Με την σειρά τους οι εργαζόμενοι θα πρέπει να παραμείνουν τουλάχιστον δυο χρόνια.\nSamsung Galaxy S7: Αυτά είναι τα χαρακτηριστικά του!\nΔείτε τι περιέχει η συσκευασία του Galaxy Note 8 και ένα πρώτο hands-on βίντεο (+ άρχισαν και οι προ-παραγγελίες στην χώρα μας)\nΓια τις 10 Νοεμβρίου ανακοινώθηκε από την Apple η εκδήλωση “One More Thing”